Date: 4 November 2016 11:48 Bəxt nədənsə çox vaxt gözəl qadınlardan uzaq gəzir. Necə\ndəyərlər, həyat gözələ verdiyi üstünlüklərin əvəzini sonra onlardan\nbir-biri çıxır. Bütün qadınlar və kişilər gözəllərə həsəd aparsa\nda, onlar şəxsi həyatda əksər hallarda heç vaxt öz xoşbəxtliyini\ntapa bilmirlər. Uğursuz nikah, bədbəxtlik gətirən sevgilər,\nsonsuzluq, yaxud da uğursuz övlad və fəciəvi sonluq...\nPublika.az bir zamanlar rəsmləri divarlardan\ndüşməyən türkiyəli dünya gözəli Məltəm Hakarar haqqında yazını\nMəltəm Hakarar 1988-ci ildə 18 yaşında “Türkiyə Gözəli” seçilib.\n1989-ci ildə isə o, Moskvada ilk dəfə Kosmos mehmanxanasında\nkeçirilən dünya gözəllik müsabiqədə birincilik qazanaraq 30 min\ndəyərində göy yaqut və başqa 357 ədəd qiymətli daşlarla bəzədilmiş,\nümumi çəkisi isə 3.262 karat olan taca layiq görülüb. Lakin o, tacı\nvətəninə aparmaq üçün ölkədən xüsusi icazə istəməyə məcbur olub.\nYeri gəlmişkən toy günü Məltəm məhz bu tacı taxıb. Taleyin\nironiyasıdır ki, sonrakı həyatında bu tac ona heç vaxt sevinc bəxş\nQeyd edək ki, Məltəm Hakarar müsabiqədə iştirak edəndə Mərmərə\nUniversitetinin memarlıq fakültəsində təhsil alırdı.\nBu müsabiqədən sonra türk gözəlinin adı dillərdən düşmür, bütün\nbaxışlar ona yönəlir. Onun şəkilləri bütün rus, eləcə də Azərbaycan\nqəzetlərində manşet olur. Məltəmin şəkilləri təkcə qəzet səhifələri\nbəzəməklə qalmır. Əgər xatırlayırsınızsa, o illərdə divarlardan iri\ntəqvim plakatları asmaq dəbədə idi. Təqvim plakatlarını gözəl\nqızlar bəzəyirdi. Onlardan ən məşhuru və ən çox satılanı isə\nMəltəmin təqvimləri idi.\nMəltəm qalib olması xəbərinin vətəninə bir neçə gün sonra\nçatdığını bildirib: “Həmin dövrlərdə əlaqə və ünsiyyət o qədər\nprimitiv idi ki, birincilik xəbərim Türkiyəyə 2 gün sonra\nMüsabiqədə arxası uzun, önü isə qısa zümrüd rəngli paltar\ngeyinən dünya gözəlinə nəinki münsiflər heyəti, bütün Rusiya heyran\nqalmışdı. Bir sözlə, SSRİ-inin son illərinin kraliçası o idi. Eyni\nzamanda onun müsabiqədə geyindiyi milli paltarı da böyük maraq\ndoğurmuşdu. Məltəm həmçinin "Miss zəriflik" adına da layiq\nDünya gözəli 1997-ci ildə milliyyətcə yəhudi olan Avi Behar adlı\nşəxslə təmtəraqlı şəkildə evlənsə də, cütlüyün nikahı uzun\nsürməyib. Ayrılıq səbəblərini belə izah edib: “Biz bəlkə də\nevlənməli deyildik, sadəcə flirt etməli idik. Ailə olmağa hazır\nolmadan evlənmişdik. Evlənmək çətin deyil, amma ailə olmağı\nbacarmaq böyük məsuliyyətdir. Mən yenə də evliliyin insan üçün\nvacib olduğuna, həyatını nizama saldığına inanıram. Ancaq biz dost\nkimi ayrıldıq. Nə xəyanət var, nə də başqa bir şey. İki insanın\nayrılması da evlənməsi kimi təbii haldır. Səhv etmədən həyatı\nöyrənmək mümkün deyil. Ailəm müsəlman olsa da, müasir düşüncəlidir.\nƏrim də müasir yəhudi bir ailədən idi. Bütün müqəddəs günləri\nbirlikdə qeyd edirdik. Din və milliyyət məsələsi aramızda heç vaxt\nDünya gözəli həyat yoldaşından ayrıldıqdan sonra uzun müddət\nalkoqolizmdən əziyyət çəkib, səfil həyat tərzi sürüb. O, Türkiyə\nmətbuatına verdiyi açıqlamada başqa kişilərlə sevgi məcaraları\nyaşadığını, lakin ciddi münasibətləri olmadığını açıq şəkildə\netiraf edib. Yeri gəlmişkən dünya gözəli məşhur türk aktyoru Cem\nYılmazın da ağlını başından alıb. Təəssüf ki, bu münasibətdə\nUzun illər model kimi çalışdıqdan “Koç”, “Enka”, “Cenajans “ və\n“Kanal D” kimi şirkətlərlə çalışıb.


Ürtiker töküntüsü Necədir? – İSTANBUL ALLERGİYA MƏRKƏZİ-0850 433 93 93\nAna sayfa » Ürtiker töküntüsü Necədir?\nÜrtiker dəri səthində yaranan, ətrafı qırmızı böyüklüyü bir neçə millimetrdən bir neçə santimetrə qədər dəyişən, ortası sıxlıqla solğun, qaşıntılı parlaq və ya dəri döküntüleridir. Ürtiker töküntüsü ümumiyyətlə bədənimizin hər hansı bir bölgəsində birdən meydana gələr. Dəri üzərində kiçik qabarcıqlar meydana gələ bilər. Bu qabarcıqlar və kızarıklıklar toplu iynə başı qədər ola biləcəyi kimi daha büyükte ola bilər və kaşıntılıdır. Kabartılar ağ və ya qırmızı rəngdə görülür.\nBəzən çox az sayda ibarətdir, lakin bəzən də bədənin müxtəlif bölgələrində və ya bütün bədəni əhatə edəcək qədər çox ola bilər. Qabarcıqlar sönməyə başladığında, ətrafındakı qızartı qala bilər, daha sonra bu qizarıq ləkələri yox olur və dəri normala dönər. Ümumiyyətlə yaranan lezyonlar 24 saat ilə 48 arasında iz buraxmadan yox olar gedər. Qızartı və qabarıqlıq 24 saatdan daha uzun müddət itmədən qalırsa və itərkən yüngül qəhvəyi iz buraxırsa, oynaq ağrısı halsızlıq atəş kimi digər şikayətlərlə birlikdədirsə ürtiker allergik səbəblərlə olmadığını damarları təsir edən vaskulit kimi daha ciddi bir səbəbə bağlı ola biləcəyini düşünmək lazımdır.


Mançester Universitetində tələbələr həm öyrədir, həm də öyrənir\n2021, 02 Avqust, Bazar ertəsi, Bakı vaxtı 16:47\nMançester Universitetinin magistri Aybəniz Məmmədovayla söhbət, 5 sentyabr 2006\n«Azadlıq» radiosunun «14-24» verilişi budəfəki sayında Böyük Britaniyanın Mançester Universitetindən bəhs edir. 1824-cü ildə qapılarını tələbələrin üzünə açan Mançester Universiteti Mançester şəhərində yerləşir. Britaniyadakı ali məktəblərin 2005-ci il üzrə reytinq cədvəlində birinci yerdə duran Mançester Universitetində incəsənət, hüquq, tibb, pedaqogika, mühəndislik və digər ixtisaslar üzrə təhsil almaq imkanı var. Amma, bu ali məktəb daha çox aerokosmonaftika və tibb üzrə təhsil verməkdə liderliyi əlində saxlayan universitetlərdən biridir. Ötən il Mançester Universiteti üçün tarixi əhəmiyyətli bir il olub. 2005-ci ilin oktyabrında Mançester Universitetinə onunla eyni şəhərdə yerləşən Viktoriya və Mançester Texniki Universiteti də birləşdirildi. Bu tarixi hadisənin şahidi, Mançester Universitetində magistr pilləsi üzrə təhsil almış Aybəniz Məmmədova deyir ki, bu birləşmə nəticəsində universitetdə tədrisin səviyyəsi daha da yaxşılaşdı: «Birləşmə çox şey vəd etdi. Hər şeydən əvvəl kitabxanalar bir mərkəzdə birləşdirildi və nəticədə çox zəngin bir kitabxana fəaliyyətə başladı. Daha sonra texniki fakültələrin laboratoriyaları birləşdirildi. Universitetin siyasəti üçün də bu çox əhəmiyyətli hadisə oldu».\nAybəniz Məmmədova deyir ki, Mançester Universitetində tədrisin üstün cəhətləri tələbələr üçün yaradılan geniş imkanlarda və tələbə-müəllim münasibətlərində özünü göstərir: «Çox fərqlənin onların təhsil sistemləri. Texniki fakültələrdə daha çox laboratoriyalar var, onların cihazları zəngindir. Daha sonra kitabxanalar çox zəngindir, kitabxanalarda kompyuter sistemi yüksək səviyyədədir. Üçüncü üstün cəhət isə müəllim-tələbə münasibətlərindədir. Onlar dost münasibətlərindədir, bu da tələbəyə ən böyük köməkdir».\nMançester Universitetində əksər xarici dilləri öyrənmək imkanı da var. Aybəniz deyir ki, burada öyrədən də, öyrənən də elə tələbələrin özləridir: «Universitetin Tələbə Şurası var. Orada hər kəs öz marağına uyğun nəsə tapa bilər. Dil dərsləri də var ki, orda tələbələr özləri müraciət edib bildikləri dilləri başqa tələbələrə öyrədə və ya özləri istədikləri xarici dili öyrənə bilərlər».\nMançester Universitetinə azərbaycanlı tələbələr iki yolla daxil ola bilərlər. Fərdi yolla bu ali məktəbin bakalavr pilləsinə qəbul olmaq istəyən tələbələr riyaziyyat və ingilis dilindən ümumi imtahan və seçdiyi ixtisasa görə ixtisas imtahanı verməlidir. Mançester Universitetində tədris ödənişli olduğundan qəbul olan tələbələr fakültədən asılı olaraq bir il üçün 14 və ya 34 min ABŞ dolları arasında pul ödəməlidirlər.\nBu məbləğ Mançester Universitetində təhsil almaq arzusunda olanları qorxutmasın, çünki azərbaycanlı tələbələr bu ali məktəbdə pulsuz-parasız da təhsil ala bilərlər. Bunun üçünsə gərək «Soros» fondu və «Britiş Consul»un hər il həyata keçirdiyi təhsil proqramlarında qalib gələsən. Hər iki təşkilat imtahanı payız aylarında keçirir. İmtahanlar 3 mərhələdən-ərizə formasını doldurmaq, müsahibə və ingilis dili imtahanından ibarət olur.\nSosial təminatı az olan tələbələrə şad xəbər\nİqtisad Universitetinə bu il daxil olmuş sosial təminatı az olan tələbələrə şad xəbərim var. Bu ilin oktyabr ayında İqtisad Universitetinə daxil olmuş az təminatlı tələbələr üçün 4 aylıq pulsuz kompüter kursları təşkil olunacaq. Kursların təşkilatçısı olan «İrəli» Gənclər Hərəkatının həmtəsisçisi Fərhad Məmmədli deyir ki, əsas məqsəd gənclərə gələcək karyeralarını qurmaqda köməkçi olmaqdır.\nFərhad Məmmədli deyir ki, kurslara yazılmaq istəyən tələbələr oktyabradək istədikləri vaxt İqtisad Universitetinin Tələbə Gənclər Təşkilatına müraciət etməklə qeydiyyatdan keçə bilərlər. Fərhad Məmmədlinin sözlərinə görə, hələ ki, təkcə İqtisad Universitetində həyata keçirilən bu layihə istənilən nəticəni verərsə digər ali məktəblərdə də belə kursların təşkili nəzərdə tutulub.


20 Yanvar faciəsi qurbanlarının xatirəsi anılmışdır - Xəbərlər - QAX RAYON Icra Hakimiyyəti\nRayonda xalqımızın tarixinə qanla yazılmış 20 Yanvar faciəsinin 27-ci ildönümü ilə əlaqədar tədbirlər planı hazırlanmış, müəssisə və təşkilatlarda, ümumtəhsil məktəblərində, mədəniyyət ocaqlarında anım mərasimləri, xatirə gecələri, konfranslar keçirilmiş, sərgi və guşələr təşkil edilmişdir.\nYanvarın 20-də ümumxalq hüzn gününə həsr olunmuş rayon tədbiri keçirilmişdir. Rayon rəhbərliyi və ictimaiyyət nümayəndələri əvvəlcə Şəhidlər xiyabanına gələrək, 20 Yanvar şəhidlərinin xatirəsinə ucaldılmış abidənin önünə gül-çiçək düzmüş, onların ölməz xatirəsini ehtiramla yad etmişlər.\nTədbir iştirakçıları rayon Təhsil Şöbəsinin inzibati binasında məktəblilərin hazırladığı sərgiyə baxış keçirdikdən sonra “20 Yanvar qan yaddaşımızdır” mövzusunda keçirilən elmi praktiki konfransı giriş sözü ilə açan Rayon İcra Hakimiyyətinin başçısı Musa Şəkiliyev qanlı Yanvar hadisələrinin mahiyyəti, onu doğuran səbəblər, faciənin acı nəticələri barədə danışmış, bu qanlı qırğının xalqımızın azadlıq mübarizəsi tarixində şanlı səhifə olduğunu xüsusi vurğulamışdır.\nTədbirdə iştirak edən natiqlər həmin dövrdə hadisələrə hüquqi-siyasi qiymət verilməsində, cinayətkarların adının xalqa bəyan edilməsində ümummilli liderimiz Heydər Əliyevin tarixi xidmətlərini önə çəkmiş, hazırda 20 Yanvar şəhidlərinin ailələrinə dövlətimiz tərəfindən yüksək diqqət və qayğı göstərildiyini vurğulamışlar.\nSonda rayon Mədəniyyət Evinin işçiləri tərəfindən hazırlanmış ədəbi bədii kompozisiya və mövzuya aid videoçarx nümaiş etdirilmişdir.


Xəbərlərin siyahısı: 25.10.2021 » Səhifə 3 » GundemXeber İnformasiya Portalı\nGundemxeber.az » Xəbərlərin siyahısı: 25.10.2021 » Səhifə 3\nMoskva və Tehranın azərbaycanlılara qarşı YENİ PLANI - İran Gürcüstanda islam inqilabı hazırlayr?\nTarix: 25-10-2021, 12:53 Bölmə: GündəmXəbər / Manşet Oxunub: 53\nİranın son zamanlar Azərbaycan əleyhinə artan təxribatçı addımları rəsmi Tehranın Gürcüstandakı fəaliyyətini də diqqət mərkəzinə gətirib.\n"Baku Electronics" müştərisi NİYƏ ETİRAZA QALXDI? - TƏFƏRRÜAT\nTarix: 25-10-2021, 12:47 Bölmə: GündəmXəbər / Manşet Oxunub: 51\nƏli Həsənov üzərində şəkli əks olunan xalça toxutdurdu - VƏSF YERİDİRMİ, AY ƏLİ MÜƏLLİM?..\nTarix: 25-10-2021, 12:44 Bölmə: Manşet / GündəmXəbər Oxunub: 48\nSon vaxtlar PA-nın sabiq şöbə müdiri Əli Həsənov haqqında qalmaqallı informasiyalar səngimək bilmir.\nTarix: 25-10-2021, 12:41 Bölmə: Ölkə / Cəmiyyət Oxunub: 59\nBiznes leqallaşır, yoxsa vergidən yayınmaq üçün yeni üsul? - NƏ BAŞ VERİR?\nTarix: 25-10-2021, 12:39 Bölmə: Manşet / GündəmXəbər Oxunub: 49\n2021-ci ilin yanvar-sentyabr aylarında 8628 kommersiya qurumu dövlət qeydiyyatından keçib ki, bu da ötən ilin müvafiq dövrü ilə müqayisədə 24,7 faiz çoxdur.\nTarix: 25-10-2021, 12:01 Bölmə: Siyasət Oxunub: 46\nTarix: 25-10-2021, 11:57 Bölmə: Dünya Oxunub: 71\nŞEYXİN DEPUTAT QARDAŞI ÖZÜNÜ GÜLÜŞ OBYEKTİNƏ ÇEVİRDİ - "Azərbaycan” sözünü düzgün yaza bilmir + FOTO\nTarix: 25-10-2021, 11:54 Bölmə: GündəmXəbər / Manşet Oxunub: 54\nQafqaz Müsəlmanları İdarəsinin (QMİ) sədri Allahşükür Paşazadənin deputat olan qardaşı Cavanşir Paşazadə sosial media hesabında Özbəkistan Respublikasında keçirilən prezident seçkilərində müşahidəçi kimi iştirakından yazıb.\nTarix: 25-10-2021, 11:50 Bölmə: İqtisadiyyat Oxunub: 318\nTarix: 25-10-2021, 11:26 Bölmə: Dünya Oxunub: 54\nYanvar 2022 (381)


“Kukla Teatrı həm də böyüklərin məkanı olacaq” – GSR.fm\n“Kukla Teatrı həm də böyüklərin məkanı olacaq”\n29 Aprel, 2016, 15:31 29 Aprel, 2016 0\nAprelin 27-i və 28-i Abdulla Şaiq adına Dövlət Kukla Teatrında iki tamaşanın premyerası keçirilib. Dövlət Kukla Teatrının baş rejissoru Qurban Məsimli GSR.fm-ə müsahibəsində bildirib ki, premyerası keçirilən tamaşaların hər ikisi böyüklər üçün idi, “18+” işarəsi ona görə idi ki, tamaşanın tamaşaçıya ötürəcəyi informasiya, fəlsəfi fikir uşaqların anlaması üçün çətin ola bilər:\n“Aprelin 27-də keçirilən tamaşa “Melodiya” tamaşası idi. Ailədəki kişi-qadın münasibətləri, qadının sonsuzluq problemi haqqında olan ailə dramıdır. Qadın zivədən paltarları asır, paltarları asandan sonra səmada ulduzlar görünür və xəfif külək əsir. Qadın və kişi paltarları arasında bir səhnə oynanılır, sonda ipdə bir qız uşağının paltarı peyda olur. Bu da, sanki göylərin işarəsidir ki, bu ailədə hər şey yoluna düşəcək, sadəcə səbr etmək lazımdır. Tamaşada Vaqif Mustafazadənin musiqilərindən istifadə olunub. İfaçılar isə Samirə Nəcəfova və Rəhim Rəhimovdur”.\nRejissor “Zəng” tamaşası haqqında da fikirlərini bölüşüb:\n“ Hər iki tamaşanın müəllifliyi mənə məxsusdur. Rəssam işinə gəldikdə isə, hər iki tamaşanın rəssamı Rəvanə Yaqubovadır. “Zəng” tamaşasında Xəyyam Mirzəzadənin, Səyavuş Kəriminin, Ramiz Mirişlinin və Avropa bəstəkarlarının musiqilərindən istifadə olunub. Bu, zəng gözləyən tənha qocanın hekayəsidir. Tənha qoca öz evində oturub, tək xəyallara dalır, xatirələrlə yaşayır. Daima öz dostlarından, yaxınlarından, nəvələrindən zəng gözləyir və ona heç kim zəng etmir. Beləliklə, özünü lazımsız hiss edir və intihar etmək istəyir. Lakin birdən telefon zəngi gəlir, o qaçıb dəstəyi götürür. Tamaşa da xoş sonluqla bitir. “Zəng” tamaşasını demək olar ki, hamıya aid etmək olar, valideynlərə həsr edilib. Tamaşaçılar göz yaşlarını saxlaya bilmədilər. Hər iki tamaşa uğurla oynanıldı, bütün zal ayağa qalxdı. On dəqiqə tamaşaçılar ayaqüstə əl çalıbsa, bu tamaşanın yenə oynanılması lazımdır. Bu iki tamaşa ilə biz artıq Dövlət Kukla Teatrında böyüklər üçün tamaşalara da start verəcəyik. Kukla Teatrı tək uşaqların deyil, həm də böyüklərin məkanı olacaq”.\nQeyd edək ki, Dövlət Kukla Teatrı may ayının ayının sonunda “Zəng”, “Şou Çanta Trio və …” , Kamran Şahmərdanın “Ağ və Qara tamaşasını Yunanıstanda nümayiş etdirəcəyik.\nÖncəki xəbər“İnsan gülə- gülə düşünməlidir”Növbəti xəbər“Eurovision”dan uydurma “DQR” bayrağına qadağa


Dağlıq Qarabağ Münaqişəsi 11 Noyabr 2015 08:00 (UTC+04:00)\nDigər yandan, irtica rejiminin rəhbəri onu da bilir ki, "sərhədsiz demokratiya" anlayışını böyük siyasətə gətirənlər, lazım gəlsə, verdikləri qərarların, qəbul etdiyi qətnamələrin arxasından heç nə olmamış kimi qaçırlar. Daha açıq desək, qlobal siyasətdə siyasi riyakarlığı adi normaya çevirirlər.\nXunta rejiminin daha bir "stavkası" dünyanın müxtəlif dövlətlərinə səpələnmiş erməni lobbisinədir. Ölkəyə gətirdiyi sosial fəlakətlər nəticəsində əhalisinin yarıdan çoxu mühacirətə üz tutan rejim ideoloji təsir imkanlarını işə salıb "Dağlıq Qarabağ həqiqətləri"ni dünyaya yaymağa çalışır. Bununla, həm Ermənistan daxilində baş qaldıran sosial partlayışın önünə sədd çəkmək, həm də erməni diasporunun xdmətlərindən mümkün qədər çox yararlanmaq niyyəti güdür.\nErməni hiyləgərliyi beynəlxalq siyasətdə, müxtəlif dövlətlərin seçki təcrübəsində də özünü göstərir. Aparıcı dövlətlərin seçkili orqanlarında ermənilər müəyyən səs imkanları əldə edib, siyasi riyakarlığa yol verməklə, siyasi tərəflər arasında "oynaq gedişlər" etməklə, öz imkanlarını tarixin saxtalaşdırılmasına, "böyük Ermənistan" ideyasının təbliğinə həsr edirlər. Əldə etmiş olduğu gəlirləri xaricdə yaşayan erməni alimlərin tarixi saxtalaşdırmaqla bağlı araşdırmalarına yönəldirlər. Təəssüf ki, dünyanın aparıcı dövlətləri öz maraqları çərçivəsində onlarla razılaşırlar.\nUnutmamalıyıq ki, Xocalıda insanlığa qarşı bəşəri cinayət törədən, doğma torpaqlarımızın 20 faizini işğal edən, bir milyondan artıq qaçqını öz doğma yurd-yuvalarından didərgin salan bir düşmənlə - Ermənistanla üz-üzə dayanmışıq. Biz bu mübarizədə passiv olacağıqsa, erməni vəhşiliyinin qurbanı olan soydaşlarımızın ruhları bizi bağışlmayacaq.


Mirzə İsmayıl Qasir - Vikipediya\nMİRZƏ İSMAYIL QASİR\n1805(1805-Şablondakı doğum və ya ölüm tarixində texniki yanlışlıq var!-00)\nMirzə İsmayıl Qasir — XIX əsr Azərbaycan poeziyasının görkəmli nümayəndəsi\nMirzə İsmayıl Qasir (Mirzə İsmayıl Səlim oğlu Axundov) 1805-ci ildə Şamaxı qəzasının (indiki Ağdaş rayonunun) Ləki kəndində anadan olub. İlk təhsilinədə elə Ləkidə mədrəsədə yiyələnib. Yetkinlik yaşında Mirzə İsmayıl doğma kəndini tərk eləyir və o zamandan ömrünün axırına qədər Lənkəranda yaşayır. 1883-1900-cü illərdə Lənkəran ikisinifli ibtidai məktəbində ana dili və şəriət müəllimi vəzifəsində işləmişdir. Mirzə İsmayıl Qasirin ədəbi yaradıcılığı demək olar Lənkaranda yaşadığı dövrə təsadüf eləyir.19-cu əsrin 40-50-ci illərində Azərbaycanda şairlərin əsas məsləhət,müzakirə və mübahisə yeri ədəbi məclislər idi. Mirzə İsmayıl Qasirdə təxminən 19-cu əsrin 40-50-ci illərinin ortalarında Lənkəran şəhərində belə bir məclis qurmuşdu. Məclisin adı "Fövcül-füsəha" adlanırdı. "Fövcül-füsəha"nın mənası "gözəl danışanlar dəstəsi" deməkdir. Mənbələrdə deyildiyinə görə bu yığıncaqlarda müxtəlif peşə sahibləri iştirak edirdilər. "Fövcül-füsəha" məclisinin əsas üzvləri Lənkaranlı Molla Ələkbər Aciz, Mirzə İsa Xəyali, Hüseynqulu Şuriş və başqaları olmuşlar. Bu məclisdə Mirzə İsmayıl Qasirin başçılığı ilə klassiklərin əsərləri mütailə olunur, şerlərinə nəzirə yazır, ədəbi-fəlsəfi mübahisələr aparırdılar. Mirzə İsmayıl Qasirin yaradıcılığında qəzəllər və şifahi xalq poeziyası üslubunda şerlərədə rast gəlmək olar. Mirzə İsmayıl Qasirin yaradıcılığından bizə gəlib catan əsərləri 1988-ci ildə kitab şəklində "Yazıçı" nəşriyyatı tərəfindən nəşr olunmuşdur. Ağdaş Tarix-Diyarşünaslıq Muzeyində Mirzə İsmayıl Qasirə xüsusi bölmə ayrılmışdır. Həmçinin, Lənkəran şəhərinin diyarşünaslıq muzeyində Mirzə İsmayıl Qasirin büstü vardır.\nMirzə İsmayıl Qasir Lənkəranın Sütəmuradov kəndində 95 yaşında vəfat etmişdir.\nBir mənbənin Mirzə İsmayıl Qasir haqqında yazdıqlarından\nMirzə İsmayıl Qasirin babası Molla Mülkümxan 1750-60-cı illərdə Araz çayı kənarından Ağdaşın Ləki kəndinə köçmüş və həmişəlik burada yaşamışdır. Qasirin atası Molla Səlim Sabirabad, Saatlı rayonları ərazisində 1912-ci ilədək məktəbdarlıq etmişdir. Mirzə İsmayıl Molla Səlim oğlu Axundov (Qasir) 1805-ci ildə Ləki kəndində ruhani ailəsində anadan olmuşdur. Qasirin nəvələrinin və böyük qızı Məşədi Humranın məlumatlarına görə Molla Səlimin yeddi qızı, bir oğlu olmuşdur. Qasir sonralar Şamaxıda bacısıgilə gəlmiş həmin ildən də mollaxanaya daxil olmuşdur. Seyid Əzim Şirvaninin müasiri və yaxın dostu olub. S.Ə.Şirvaninin Qasir barəsindəki aşağıdakı misralarıda bunu sübut edir:\nSən mənim köhnə rəfiqimsən ayə, İsmayıl\nSeyyidin canı gərəkdir sənə qurban, Qasir\nQasir 12-13 yaşlarında Cənubi Azərbaycanın Əhər qəsəbəsində yaşayan bacısıgilə getmiş və təhsilini davam etdirmişdir. 4 il burada oxuduqdan sonra Təbrizə getmiş ərəb və fars dillərini, ədəbiyyat və fəlsəfəni mənimsəmişdir. Onun ədəbi fəaliyyətə başlaması da bu dövrə təsadüf edir. Qasir həm də rus dilini və rus ədəbiyyatını öyrənməyə maraq göstərmişdir. 1840-cı ildə Qaradonlu (indiki İmişli rayonu) Sərhəd İdarəsində tərcüməçi vəzifəsinə təyin olunmuşdur. İş yerinə piyada gedərkən sərhəd boyunda İran şahı vəzirinin çadırına rast gəlir. Vəzirlə şahmat oynayır, onu mat edir. Buna görə də vəzir Qasirə Səmənd rəngli at bağışlayır. Özündən sonra zəngin bədii yaradıcılq irsi qoymuşdur.\nQasir şeirlərində təşbih, istiarə, mübaliğə, təzad, təkrir, kinayə, bədii sual, atalar sözləri və zərbi məsəllər kimi ədəbi-bədii fiqurlar işlətmiş, əsərlərinin forma, məzmun və şəkil xüsusiyyətləri onlarda ifadə olunan əhval-ruhiyyəyə uyğun olaraq həzəc, rəməl, xəfif, müzare, mürtəc, rəcəz, təqarib və s. bəhrlərdə yazılmışdır.\n↑ 1,0 1,1 Mirzə İsmayıl Qasir. Şeirlər.-Bakı "Yazıçı", 1988\n↑ 2,0 2,1 2,2 H. Əhmədov. Azərbaycan məktəb və pedaqoji fikir tarixi. Bakı: Elm və təhsil, 2014. - səh. 182-184.\n↑ Tərtib edəni: Zaman Əsgərli. "XIX əsr Azərbaycan şeiri antologiyası" (azərb.). Milli Kitabxana. "Şərq-Qərb" (2005). 5 mart 2016 tarixində arxivləşdirilib. İstifadə tarixi: 13 avqust 2016.\nVikimənbədə Mirzə İsmayıl Qasir ilə əlaqəli məlumatlar var.\nLCCN: no2008114540 • VIAF: 46580627\nMənbə — "https://az.wikipedia.org/w/index.php?title=Mirzə_İsmayıl_Qasir&oldid=4579595"\nBu səhifə sonuncu dəfə 21 yanvar 2019 tarixində, saat 16:43-də redaktə edilib.


Maştağada narkotik əməliyyatı\n23 okt 2019, 11:53\nYeniavaz.com DİN-ə istinadən xəbər verir ki, Baş Narkotiklərlə Mübarizə İdarəsinin əməkdaşları tərəfindən saxlanılan şəxsin narkotik vasitələrin satışı ilə məşğul olduğuna dair polis əməkdaşlarında əsaslı şübhələr olduğundan İ.Rzayevin Maştağa qəsəbəsində yaşadığı evə də müvafiq qaydada baxış keçirilib. Oradan isə əlavə olaraq satış üçün hazır qablaşdırılmış formada 5 kiloqram 015 qram heroin, 1 kiloqram 145 qram psixotrop maddə metamfetamin, 805 qram narkotik vasitə tiryək və 388 ədəd çəkisi 15,52 qram olan metadon (F M40) həbləri aşkar edilərək götürülüb.\nÜmumilikdə kiloqramdan artıq müxtəlif növ narkotik vasitə və psixotrop maddələr dövriyyədən7 çıxarılıb. Saxlanılan şəxs narkotik vasitələrin ona məxsus olduğunu və satmaq məqsədi ilə əldə etdiyini bildirib. Araşdırma zamanı saxlanılan şəxsin Sabunçu və paytaxt ərazisində narkotik vasitələrin satışı ilə məşğul olan əsas narkotacirlərdən biri olduğu müəyyən edilib.\n25 sen 2020, 17:15 174\n25 sen 2020, 10:45 218\n25 sen 2020, 10:19 291\n25 sen 2020, 10:06 561\n25 sen 2020, 00:11 357\n24 sen 2020, 18:43 633\n24 sen 2020, 18:19 462\n24 sen 2020, 12:00 588\n24 sen 2020, 10:05 373\n24 sen 2020, 09:58 222\n23 sen 2020, 18:55 306\n23 sen 2020, 12:43 276


2022, 19 May, Cümə axşamı, Bakı vaxtı 19:24\n"Azadlıq" qəzetinin yayım direktoru Faiq Əmirlinin barəsində həbs qərarından Avropa Məhkəməsinə şikayət göndərilib. Bu barədə AzadlıqRadiosu-na onun vəkili Aqil Layıcov məlumat verib.\nOktyabrın 21-də Bakı Apelyasiya Məhkəməsində Faiq Əmirlinin barəsində həbs-qətimkan tədbirinin ev dustaqlığı ilə əvəz olunması məsələsilə bağlı şikayətə baxılıb. Vəkil Faiq Əmirlinin ev dustaqlığına buraxılması üçün vəsatət versə də, Nəsimi Rayon Məhkəməsi vəsatəti təmin etməmişdi. Həmin qərardan apelyasiya şikayəti verilib.\nApelyasiya məhkəməsində qapalı keçirilən iclas 3-4 dəqiqə çəkib və Vüqar Məmmədovun sədrlik etdiyi hakimlər kollegiyası apelyasiya şikayətini təmin etməyib.\n“BƏHANƏLƏRƏ ƏSAS VERMƏK İSTƏMİRİK”\nVəkil Aqil Layıcov deyir ki, Faiq Əmirlinin siyasi sifarişlə həbs olunduğunu nəzərə alaraq, məhkəmədən ədalətli nəticə gözləmirdilər: "Sadəcə, gələcəkdə ortaya çıxa biləcək bəhanələrin qarşısını almaq üçün bütün addımları atırıq. Onsuz da Faiq Əmirlinin barəsində həbs-qətimkan tədbirinin seçilməsinə dair qərardan Avropa Məhkəməsinə şikayət göndərilib. Sabah bu məsələ ilə əlaqədar Azərbaycan hökumətinə sorğu göndəriləndə deyə bilərlər ki, "niyə qətimkan tədbirinin dəyişdirilməsi üçün müraciət etməmisiz?" Bu cür bəhanələrə əsas vermək istəmirik".\nBuna da bax: 'Azadlıq' qəzetinin indi də etibarnamə problemi çıxıb\nBuna da bax: Faiq Əmirli istintaqa ifadə vermir


Tanrılarla baş-başa – Novator.az\nSəfər çamadanımı yığıb eyvana nəfəs dərməyə çıxanda günəş də bugünlük işini bitirhabitirdəydi, üfüqün meşə qurtaran hasarını aşıb yatmağa gedirdi.\nKopenhagendən qalxan içi danimarkalı yaşlı kişi, qadınla dolu təyyarə Kalamata səmasında dövrə vurub enişə başlayanda alnımı illüminatora dirəyib gözümü aşağı dikdim. Qədim Elladanın göyüzündə gözə dəyəsi bir əlçə bulud da yox idi. Günəş isə elə bil göydə yox, yerdə çıxmışdı – ucsuz-bucaqsız zeytun bağlarından, dəniz ləpələrindən boy verirdi.\nMövsümsonu olduğuna görəydi yəqin, “Bravo Tours” turist firmasının müştəriləri arasında uşaq-muşaq, gənc-cavan yoxuydu – elə bir az canısulu biziydik – hamısı pensiya pulundan qənaət edib səfərə çıxan yaşlılarıydı. Uçuş boyu elə onlardan danışdıq, bizim qocalarla müqayisə elədik.\nEh qadınlar, elə bilirsiniz kişilərə tək sevgi üçünmü lazımsınız?! Sevgi!.. Sevgi deyilmi sehrini qıran, tilsimin puç edən sehrbaz Medeyanın?!\nHeç bilmədim müqəddəs qoçu tanrısına birinci kim qurban kəsib, İbrahimmi Allahına, ya Friksmi Zevsinə?\nHotelin balkonundan açılan füsunkar mənzərə adamı özündən alıb qəribə duyğularla uzaq xəyalların ağuşuna atır. Nə gizlədim, elə burda qaldığım həftəboyu min bir düşüncəyə qərq oldum. Hara getsəm də, nə etsəm də gecəyarısı, sübhçağı, günortaüstü, qürub vaxtı demədim – bu gözəlliyə tamaşa durdum, fikirlərimdə aranı dağa, dağı arana daşıdım. Özüm-özümə suallar verdim, özüm-özümdən cavab aldım, bəzən bu söhbətə yunan tanrıları, tanrıçaları da qoşuldu.\nBu günsə Yunanıstan büdcəsinin əhəmiyyətli hissəsini tutan (ÜDM-in 20 faizi) turizmə öz töhfəsini verir. Ölkəyə hər il gələn 22 milyon turistin neçəsi yolunu burdan salır, bilmirəm, onu bilirəm ki, Yunanıstanın elə hər yeri beləcə, görməli, gəzməli, öyrənməlidi.\nÇoxbilmişlik çıxmasın bir söz deyim, bir yeri yaxşı tanımaq istəyirsizsə, oranı piyada, ya da ictimai nəqliyyatda gəzin. Səfərin ikinci günü şəhərlərarası avtobusa minib Tolodan 10 kilometr aralıdakı Nafplion şəhərinə getdik. Yol boyu narıngi, portağal, limon, zeytun bağları səliqəsiylə diqqət çəkir.\nŞəhərin hər yerindən görünən uca dağ başındakı Palamidi qalasına çıxmaq təklifim qəbul olundu. Nə dik pillələr, nə başgicəlləndirən hündürlük, nə də yarı yolda yorulub qalmaq xanımı qorxutmadı – “getdik üzü küləyə”.\n“Bizim Troyada uğrunda illərlə can verdiyimiz Yelenamız var. Amma sizin Qarabağ ondan da gözəldi. Müqəddəs sevgilərdə bütün hədəflər canlıdı. Qarabağ sadəcə dağ-daş deyil. Görüb gələn səyyahlarımız elə vəsf edirlər ki oranı. İsgəndər Nüşabəyə yox, Bərdədən üzüyuxarı Qarabağ gözəlliyinə aşiqmiş. Gör neçə ildi əsirdi, amma siz bir iş görmürsünüz. Elə gözəli düşmən əsirliyində qoyarlarmı? Növbəti dəfə qalibiyyətlə gəl yanıma, sənə qələbə şərabını özüm süzəcəm”.\nSonra xanımla yorulub-ərinmədən, xırda addımlarla, ehmal-ehmal sürüşkən yastı daşların üstüylə səkkiz bürcün səkkizinə də baş vurduq. Bürclərin adı hər yeni sahib dövründə dəyişdirilib. Venesiyalıların, türklərin, yunanların öz dillərində ad qoyduqları bu bürclər bir-biriylə yeraltı əlaqəlidi. Burda ərzaq anbarı, böyük su çəlləyi, silah cəbbəxanası, hələ desən, zindan da var.\nBeləcə, hər dəfə bara girəndə Orestislə elə uzaqdan bir-birimizə əl edib salamlaşırdıq. Bir səhər menyüsündəki “Greek coffee”ni görüb dedim, iki fincan qəhvə dəmləsin. Gətirəndə yenə dilimi dinc tutmadım: “Bu ki türk kofesidi”. Elə bil ona söyüş söydün. “Nə türk? Yunan kofesidi”, dilxor oldu. “Axşam danışarıq” deyib qəhvə dolu fincanları otağa apardım.\nMnemosina qoymaz yalan deyəm, yadıma salır ki, bir dəfə Britaniyanın Vestminister fondunun şotlandiyalı bir nümayəndəsiylə ingilislərin bir işğalçı kimi şotland mədəniyyətinə təsirindən danışırdıq. Həmsöhbətim yunanlardan da misal çəkərək deyirdi ki, başqa Balkan xalqlarından fərqli olaraq, yunanlar antik dövrdən qalan mədəniyyətləri hesabına türklərin gətirdiyi türk-islam mədəniyyətində “ərimə”dilər. Yəni məsələ silah gücündə deyil, oturuşmuş mədəniyyətləri “əritmək” olmur.\nYunan milli şüurunun saxlanmasında yerli məktəblərin rolu əvəzolunmazdı. Osmanlıların toxunmadığı bu məktəblərdə təhsilin keyfiyyəti türk dərsxanalarından bir neçə baş yüksək idi. Elə sonralar “Fənərli Rumlar” adıyla məşhurlaşan yunanlar Osmanlıda elit təbəqəyə çevrilərək dövlət işlərində mühüm vəzifələr tutdular, imperiyanın Avropada danışan dili oldular, onu Avropa siyasətində yönəltdilər.\nBu sərbəstliklər hesabına salamat qalan milli şüur işğalçılara qarşı nifrəti də ölməyə qoymadı. Osmanlının güclü vaxtı içdə bəslənən nifrət imperiya zəifləyəndə zahirə çıxdı və 1821-ci ildə başlanan yunan üsyanı on il sonra qələbəylə sonuclandı.\nEpidavros məbədi Arqolid yarımadasında yerləşir. Bura bir teatrı ilə, bir də akslepionu, bizim dildə desək, xəstəxanası ilə məşhurdu. Qədim Yunanıstanın hər yanından, hələ desən Romadan belə zəvvarlar bura axışarmış. Təbabət tanrısı Asklepidən şəfa dilərmişlər. Onun adıyla açılan yüzlərlə şəfa ocağından ən məşhuru olan Epidavros akslepionunda müailcə alar, axşamlar da beş addımlıqdakı teatrda tamaşaya baxarmışlar.\n“Necədi, xoşun gəlir bizim şəfaxanamızdan? Burda tək müalicə etmirik, həm də təhsil veririk. Bilirsən kimlər oxuyub burda? Mark Avrelinin şəxsi həkimi Galen, daha kimlər, kimlər. Sizin səhiyyədən xəbərim var. Sənin “Semaşko” xəstəxanasında bir gecə qaldığını da bilirəm. Ordan yazdığın “Ağrının sərhəd məntəqəsi” yazını oxuyub dəhşətə gəlmişdim. Sizin Şərqin müdrik təbibləri olub. Elə tək İbn Sina dünyalara dəyər. Bəs niyə o gündədi səhiyyəniz? Həkimlərinizə de ki, tibdə mərhəmət biliklə təndi. Mərhəmətli olsunlar, yoxsa mənim andımı içib eləməsinlər”.\nEpidavros teatrı elə yerdə tikilib ki, uzaq yamaclardan, dərin dərələrdən gələn meh həm adamın üzünə sərinlik verir, həm də səhnədə deyilən sözləri mikrofon əvəzi qulağına çatdırır. Qəribə bir akustikası var. Aktyorların dediyini ən hündür sırada belə rahat eşidirmişlər.\nMikena akropolunun beş addımlığında Aqamemnonun nəhəng məqbərəsi var. “Aqamemnon maskası” adıyla Afina muzeyində saxlanan qızıl maska burda tapılıb. Homerin “İliada”sının baş qəhrəmanlarında olan Aqamemnon antik yunan mifik obrazı kimi məşhurdu. Yelenaya görə Troya müharibəsini başladan da o olub.\n…Axşama doğru eyvandan görünən mənzərə teatr səhnəsini xatırladır. Günəş otelin arxasına keçdiyindən elə bilirsən qaranlıq zalda işıqlı səhnəyə baxırsan. Sahildən bir qədər aralı o xaçlı adaya üzmək həvəsinə düşdüm. Dedim, görüm haracan üzə bilərəm.\n“Hara gəlirsən? Sənin qiblən bu xaç deyil, yaxşı tanıyıram səni, sənin qiblən heç Kəbə də deyil. Qiblən Qarabağdı, yeri – üz ora! Sərkisyan at oynadır orda, odey indi də parad keçirir”.\nHəqiqət tək acı olmur, o həm də qorxuncdu!\n– Gördüm, babat üzürdün, bəyəndin Egeyin suyunu?\n– Elə bil göz yaşıdı, bizim Xəzərdən duzlu, Göygöldən durudu.\n– Düz deyirsən, bu su deyil, batırdığım adamların göz yaşıdı, yığmışam bir yerə, ona görə belə duzlu, durudu.\n– Siz tanrılar niyə bizi ağladırsınız? Ağlaya-ağlaya gəlirik dünyaya, elə ağlayaraq da gedirik.\n– Biz məğlubları sevmərik. Mənim sularımda onlara yer yoxdu. Bir də, ömrü xoşbəxt gülüşlərdə keçən insan axırda allahlıq eşqinə düşür. Boş buraxsaq, allahlığımızı da alarsınız.\nSözünü deyib, sualımdan incimiş kimi o xaçlı adanın dalındaca yox olub getdi. Mən də var gücümlə sahilə doğru üzməyə başladım. “Bax, beş-on allahlıq eşqinə düşüb fironluq edən hökmdara görə min illərdi insanlıq ağlar günə qalıb” sayaq fikirlərlə üzə-üzə bir də gördüm sahilə çatmışam.\nTa şər qarışanda girməyəcəm Egeyə.\nNövbəti dayanacağımız Sintaqma meydanı oldu, Yunanıstan parlamenti burada yerləşir. Efzon deyilən elit hərbi bölmənin əsgərləri fəxri qarovulda dururlar. Saatbaşı dəyişən qarovulu tamaşaya xeyli turist toplaşır. Efzonlar 1821-ci ildə başlayan müstəqillik savaşında öz şücaətləriylə seçiliblər. Elə ona görə də bu gün ölkənin elit əsgərləri sayılırlar. Bura seçim ciddidi, boyu 1.87 metrdən aşağı əsgər götürmürlər. Diqqətçəkən həm də onların geyimidi, xüsusilə 400 büzməli ətəkləri. Bu, 400 illik Osmanlı işğalına işarədi, qara günləri unutmamaq üçündü.\nSifariş verdiyim “Thanasis kebab” bizim lülə kababın eynisiydi, “Greece salad” da bizim çoban salatından elə də fərqlənmir. Xanımın seçdiyi “Chicken kalamaki” adlı çubuq şişdə toyuq kababı imiş. Barmen Orestesi xatırladım, olaydı yanımda, mətbəxlərimizin də nə qədər yaxın olmasından danışaydım.\nRestoran heyətinin bizim bələdçini tanımasından anladım ki, turist firması öz müştərilərini elə bura gətirir. Narazı qalan olmadı, qiymətlər də münasib idi. Mənə xüsusilə xoş gələn “Amstel” pivəsinin ucuz olmasıydı. İsveçdə bənzər restoranda 8 avroya olan bir bakal pivə burda 1.8 avroya idi.\nNahardan sonra Afina akropoluna gəldik. Akropola qalxmadan öncə onun yaxınlığında arxeoloji qazıntılar aparılmış yerin üstündə tikilən “Yeni Akropolis muzeyi”nə baxdıq. Tarixi eksponatlar müasir texnoloji vasitələrlə adamda keçmişə səfər təsiri doğurur. Şüşə döşəmədən qədim Afinanın xarabalıqları hündürlük həyəcanı qarışıq qəribə duyğu oyadır.\nMuzeylə üzüyoxuşa altı yüz metr qalxıb Afina Akropoluna çıxırsan. Burada Yunanıstanın ən böyük tarixi abidəsi Parfenon uçuq halıyla belə əzəmətli görünür. Muzeydə baxdığımız qısa filmdən Parfenonun tarixi barədə ətraflı məlumatlanmışdıq. Bura qədim Yunanıstanın baş məbədidi. Zevsin qızı müdriklik, ilham, sülh tanrıçası Afinanın şərəfinə eradan əvvəl V əsrdə tikilib. Vaxtilə burda onun nəhəng heykəli də varmış. 1203-cü ildə mövhumatçı səlibçilərin qorxusundan uçurublar.\nSonra müsəlman türklər gəldi, minarə tikib kilsəni məscidə döndərdilər. Katolik venesiyalılar da top atıb uçurdular. İndi heykəllərimin biri Paris Luvrunda, biri Nyu-Yorkun Metropoliten muzeyində, nə bilim, Ermitajda-filandadı. Burda tək bu sütunlar, bir də bu daşlar qalıb. Niyə susursan? Din də!”\n“Elə mən də bayaqdan bunu düşünüb dururam, sussam yaxşıdı” dedim.


İndi mobil telefon və noutbuk almağın əsl vaxtıdır. Mobil Telefon Festivalı çərçivəsində ilkin ödənişsiz, faizsiz 12 aylıq sərfəli kredit şərtləri ilə hər kəsin mobil telefonu və notbuku Optimaldan olacaq.\nAylıq 20 manatdan başlayan smartfonları və aylıq 58.33 manatdan başlayan noutbukları sərfəli kreditlə əldə edin, bütün ölkə üzrə tam pulsuz olaraq evinizə çatdırılsın.\nMəişət texnikası almaq istəyən müştərilərinə isə xüsusi olaraq “Optimalda sərfəlidir!” şüarı ilə asan kredit şərtləri təklif edir.\nPaltaryuyanları ayda 27.78 azn, kombileri 49.99 azn, soyuducuları 38.89 azn, led televizorları 37.22 azn, ətçəkənləri 6.67 azn, tozsoranları 11.11 azn və ütüləri 3.33 azn-dən başlayan aylıq qiymətlərlə ilkin ödənişsiz, faizsiz, 18 aylıq kreditlə şərtləri və ya nağd alışda xüsusi endirimlə sifariş edin, evinizə pulsuz olaraq həm çatdırılsın, həm də quraşdırılsın.\nYeni ailə qurmağa hazırlaşanlar üçün məşhur brendlərin mebellərinə nağd alışda 70%-dək cehiz endirimləri təklif edir.\nTaksit kartları ilə də endirimli qiymətlə 24 ayadək ilkin ödənişsiz, faizsiz əldə edəbilərsiniz.


Missuri ştatında ilk dəfə Cümhuriyyət Günü keçirilib - Report.az\nMissuri ştatında ilk dəfə Cümhuriyyət Günü keçirilib\n29 May, 2018 17:40\nBakı. 29 may. REPORT.AZ/ ABŞ-ın Missuri ştatında ilk dəfə olaraq Azərbaycan Xalq Cümhuriyyətinin ildönümü qeyd olunub.\n"Report" xəbər verir ki, Azərbaycan diasporunun fəalları - Nigar Pənahova və Hikmət Süleymanovun təşkilatçılığı ilə Missuri ştatının Sent Luis şəhərinin Ümumdünya Ticarət Mərkəzində keçirlən tədbirdə bu şəhərdə yaşayan azərbaycanlılarla yanaşı, Azərbaycanın dostları olan yerli Amerikalılar da iştirak ediblər.\nAXC haqqında təqdimatla çıxış edən Nigar Pənahova Cümhuriyyətin yaranma tarixindən, 23 ay ərzində görülən işlərdən danışıb.\nOnun çıxışına video ilə qoşulan Azərbaycan Amerika Cəmiyyətinin prezidenti, ADR-in təhlükəsizlik naziri olmuş Nağı Şeyxzamanlının nəvəsi Tomris Azəri də iştirakçıları təbrik edib və bu tarixi hadisənin əhəmiyyətindən danışıb.\nTədbirdə çıxış edən Sent Luis şəhərindəki Mozaik layihəsinin rəhbəri xanım Betsy Cohen çıxışında mədəniyyətlərarası dialoqun əhəmiyyətini vurğulayıb.\nDaha sonra Vaşinqton Universitetinin prorektoru, professor Ceyms Verc Azərbaycan Xalq Cümhuriyyətinin tarixi ənənələri və nailiyyətləri barədə məruzə edib. O qeyd edib ki, Azərbaycan İslam dünyası üçün Cümhuriyyət yaratmaqla nümunəvi bir ölkə olmuş, qadınlara səsvermə hüququ verib, ilk parlament təsis edib. Ceyms Verç eyni zamanda Azərbaycanla uzunmüddətli akademik və təhsil sahəsində olan əməkdaşlıq haqqında danışıb.\nTədbirin sonunda Azərbaycan milli musiqisinin sədaları altında Sent Luisdə yaşayan azərbaycanlı xanımların hazırladığı əl işləri və milli mətbəx nümunələri, AXC haqqında poster nümayiş etdirilib.


Rafiq HACIYEV, yazıçı-jurnalist, Cəfər Cabbarlı və Rəsul Rza Mükafatları laureatı\n...Sədəfli tarın sehrkar sarı siminin həzin ahəngi hər hansı bir azərbaycanlının ürəyini coşdurub, duyğularını riqqətə gətirməzmi?\nXəyalı uzaqlara qanadlandıran tarın sarı simindən həm sevinc, həm də həzin bir kədər duymaq olar. Çünki sarı sim ilə xalqımızın ürək telləri arasında doğma bir yaxınlıq var. Kim sədəfli tarın sarı simindən qopan həzin ahəngi dərindən duyarsa, heç şübhəsiz, o, xalqımızın ürək tellərinin ahəngini hiss edər.\nƏhsən Dadaşov... Dinləycini tez ələ almağı, onun diqqətini özünə cəlb etməyi bacaran, tarının yumşaq, qəlb oxşayan, cazibədar səsi ilə insanı həyəcanlandıran, sevindirən tarzən...\nSənətinə yaradıcı münasibəti, çaldığı muğamlardakı dərin fikiri, mənanı və bədii keyfiyyətləri özünün fərdi istedadı və təkrarolunmaz ustalığı ilə yüksək səviyyədə ortaya çıxarması tarın çırpınan ürəyi Əhsən Dadaşov ifaçılığının ən qiymətli cəhətləri idi...\nMahir tarzən, Azərbaycan Respublikasının Əməkdar artisti, Beynəlxalq müsabiqələr laureatı Əhsən Dadaşovun anadan olmasının 90 illiyi tamam olub.\nƏhsən Dadaşovun yaradıcılığı XX əsr musiqi mədəniyyəti tariximizin ən parlaq səhifələrindən birini təşkil edir. Onun tarda füsünkar ecazkarlıqla ifa etdiyi muğamlar, xalq və bəstəkar mahnıları, rənglər, dəramətlər musiqi xəzinəmizin "Qızılı fondun"a daxil olub.\nMilli instrumental sənətinin inkişafı və təbliği sahəsində mühüm xidmətləri olan Əhsən Dadaşovun əlamətdar yubileyi münasibətilə yazıçı-jurnalist Rafiq Hacıyev qüdrətli tarzənin həyat və yaradıcılığından bəhs edən "Əhsən sənə, Əhsən!.. kitabı üzərində yaradıcılıq işini başa çatdırıb.\nKitabda yazıçı-jurnalistin özünəməxsus poetik təsvirləri, cəlbedici təhkiyəsi, ana dilinin geniş bədii imkanlarından ustalıqla faydalanmaq məharəti qələmə aldığı materiallarda Əhsən Dadaşovun şəxsiyyətinə olan böyük məhəbbət və dərin hörmət hisslərində öz əksini tapan gözəl, məftunedici lirik notlarla canlı və parlaq verilib.\nƏhsən Dadaşovun mahir tarzən kimi sənətkarlığı, rəhbərlik etdiyi xalq çalğı alətləri ansamblının musiqi mədəniyyəti tariximizdəki rolu, instrumental muğamların ifasındakı fərdi çalğı xüsusiyyətləri, eyni zamanda bəstəkar əsərlərinin mahir ifaçısı, məşhur xanəndələrin istedadlı müşayiətçisi, bir çox ürəkoxşayan axıcı melodiyalara malik rəng, rəqs, və təsniflərin müəllifi kimi yaradıcılığı portret-povestdə rəngarəng boyalarla rəsm olunub.\nKitabın yüksək bədii obrazlı dili ustad tarzəni əhatə edən şəraiti və adamları daha qabarıq və real surətdə nəzərə çapdırmaqla bərabər, həm də onun zəngin yaradıcılıq mənəviyyatını, geniş daxili aləmini solmayan bir gözəlliklə, təravətlə əks etdirir.\nTarzənin öz dövrü ilə çoxcəhətli əlaqəsi Əhsən Dadaşovu mahir ifaçı, ansambl rəhbəri, istedadlı müşayiətçi, bəstəkar və pedaqoq kimi milli musiqi mədəniyyətimizin daha da inkişafı uğrunda mübarizə aparan xadim kimi tanımağa kömək edir. Bu mübarizə kitabın süjet xətində öz dolğun əksini tapıb.\nKitabda hər bir səhifəni oxuduqca dadlı və məlahətli çalğısı ilə ürəyinin və tarın sarı siminə toxunan Əhsən Dadaşov mizrablarının, barmaqlarının, xallarının qopardığı yanıqlı səs aydın eşidilir və oxucunun qəlbinə işləyir.\nBu ürəyə "işləmə"də üslub sadəliyi, ifa olunan musiqinin məzmununu dərindən, dolğun, düzgün açmaq, ifadəli, olduqca təmiz və dəqiq çalmaq bacarığı, bədii elementləri kamil texniki ustalıqla bir vəhdətdə birləşdirmək qabiliyyəti hər kəsi ovsunlayır, onu hara isə uzaqlara, lap uzaqlara "aparır". Eyni zamanda çalğıdakı ən kiçik melodik cümlə, ən xırda, ən balaca ibarə belə özlüyündə çox zərif, çox incə bir poetik məna kəsab edir.\nMaraq doğuracağına inanaraq kitabdan bir hissəni oxucularımızın diqqətinə çatdırırıq.\nÜRƏYİ ALOVLU ƏHSƏN\nQədir Rüstəmov başqa aləmdir!\nMən Əhsən Dadaşova bütün ömürüm\nMusiqi nəşəsi min sevgili cananə dəyər,\nƏsəri, naleyi-ney arif üçün cana dəyər.\nMusiqi əhlinə insaf ilə qiymət qoymaq\nLəhni-Davud ilə min təxti-Süleymanə dəyər.\nBixəbərlər nə bilir ləhceyi-xanəndə nədir,\nƏhli-hal olsa, bu söz qədrdə milyanə dəyər.\nPərdeyi-qəm dağıdır tarə dəyəndə mizrab,\nTürreyi-dilbərə hərdən necə ki şanə dəyər...\n...Bakı... 1968-ci il... Paytaxtd\na "qora bişirən" ayın bürkülü günləri yaşanırdı. Hava dözülməz dərəcədə isti idi. Studiyada projektorların zəif çəhrayı işıq zolağı səhər şəfəqlərini xatırladırdı. Adama elə gəlirdi ki, indicə Günəş buludların arasından boylanacaq...\n...Qavalı götürüb ürkək-ürkək, ətrafına baxa-baxa, asta addımlarla ansambl üzvlərinin oturduğu yerə yaxınlaşır, öskürə-öskürə boğazını arıtlayırdı. Sanki kimdənsə qorxub çəkinirdi. Hamı maraqla ansambl rəhbərinin studiyaya gətirdiyi bu arıq, qara, qayış kimi oğlana nəzər yetirirdi. Bir az əvvəl Əhsən müəllim onu uşaqlara təqdim edəndə söyləmişdi ki, bu cavan oğlan Ağdamdandır, adı da Qədirdi, Asəf Zeynallıda oxuyur (A. Zeynallı adına Musiqi Texnikumu - R. H.).\nAnsamblda olan uşaqların dodaqlarında növbətçi təbəssüm görünsə də, ilk baxışdan heç kəsin bu cılız, zəif, çəlimsiz oğlandan gözü su içmədi. Təhər-töhüründən, görkəmindən heç xanəndəyə oxşamırdı.\nQədirin sur-sumbatından o qədər arıqlıq, cılızlıq tökülürdü ki, deyərdin sanki bu qara, qayış kimi oğanın nə danışmağa dili var, nə də hələ olsun ki, oxumağa səsi. Amma burdakılardan heç kəs bilmirdi ki, bu görnüşü, o, öz müstəqilliyini, dəlisovluğunu, ərköyünlüyünü, az qala məğrurluğunu ifadə edən bir bayraq kimi özü ilə gəzdirirdi...\nƏhsən müəllim həmişə qayğılı, mükəddər görünən baxışlarını bir anlıq Qədirin üzündə gəzdirdi. Sonra tarı sinəsinə sıxdı və başını onun "ürəyinin və çiyərinin " - çanağının üstünə qoydu. Baş barmaqlarını pərdələrdə, simin üzərində saxlayarkən, onları möhkəm sıxdı ki, səs cingiltili yox, dolğun çıxsın. Və barmaqlar hərəkətə gəlib adamın üzünə şox salan simlərin sükutunu pozdu. Tarzən xəbərdarlıq mizrabları vurub çalğıya ton verdi. Sehrli mizrabların təsirindən musiqidəki "boyalar" canlanmağa, dilə gəlməyə başladı. Bir ansambl çalğıçı "sol" mayəli "Segah" kökündə "Sona bülbüllər" xalq mahnısnın ürək titrədən melodiyası ilə ona qoşuldu...\nGəldiyi kollektivdə ilk dəqiqələrdən bir qədər soyuq, inamsız və biganə münasibəti hiss edən arıq, qara, cılız, qayış kimi oğlanın qaşları alnının ortasında çəkilib baş-başa gəldi. Bədəni qıvrıldı və səsi ox kimi dartılıb açıldı. Səs axdı, dalğalandı, əfasanəvi Səməndər quşu kimi yana - yana havalandı.\nQədirin ürəyində çığnam-çığnam qaynayan, fışqırmağa hazır səs selinin ağzı açıldı. Oğlanın dodaqlarının kilidində sanki illər boyu həbsə alınmış "Sona bülbüllər" səsinin ürəyindən qoparaq, pərvazlanıb uçdu! Uzaq, çox uzaq əsrlərdən havalanıb gələn qədim bir el mahnısının həsrətli, yanıqlı sözləri damcı-damcı sinələrə axdı. Məlahətli bir səs studiyanı başına götürdü, nə götürdü:\n"Elə yar yar" deyirlər,\nQədirin ayrılıqların, həsrətlərin üstündən boylanan səsi qədimliyi, kövrəkliyi və şirin-şirin yanğısıyla ansambl üzvlərini, xüsusən də Əhsən müəllimi tutmuşdu. Deyəsən, özü də yaman bərk tutmuşdu! Onun barmaqlarında bir həyəcan dalğası titrəyirdi!\nƏhsən müəllimin gözləri də, barmaqları da Qədirin səsinə səs verib oxuyurdu. Bu barmaqlar tarın ürəyinə od salmışdı. Mizrablar tarın "sümük"lərini titrədirdi. Qədir isə hissləri qovuran saca dönmüşdü:\nBu ulu səs tarzənin sızıldayan, göynəyən, qaysaq bağlayan yarasının qartmağını, közünü qopartmışdı, üstünə də bir ovuc duz səpmişdi və demişdi: "Hə, Əhsən müəllim, böyük ustad! İndi sən mənə yaxşı-yaxşı qulaq as ki, neçə-neçə illər boyu heç kimə büruzə vermədiyin, amma nakam, cavan oğlunun içində çəkdiyin vaxtsız itkisindən yana qəlbində ağır yük kimi daşıdığın dərd, qəm, ayrılıq yansın, odlansın, cızdağı çıxsın"...\nVə... "Sona bülbüllər" qanadlandıqca yazda budaqlar çiçəklədiyi kimi Qədirin də səsində "kədər, fəryad çiçəkləyirdi"...\nƏhsən müəllim ağ simdə zil "Segah"la muğama girirdi və tarın səsi ürəyin ən incə tellərində gəzirdi. Tarzən xanəndənin dilindən söylənilən melodik ifanı mizrab-mizrab, ürəyi pörşələnə-pörşələnə izah edirdi. Və həmin mizrabların yanıqlı titrəyişi, yalvarışı adamın canına köz salırdı, yandırıb-yaxırdı.\nMusiqi ilə dolu barmaqları tarzənin ürəyinin və "Segah"ın zil şöbəsinin ritminə uyğun dil açdırıb "danışmağa" məcbur edən nə idi, kim idi, nəçi idi? Bu məşəqqət, əziyyət, cəfa çəkən barmaqlar nə diləyirdi görəsən? Əhsən müəllimin ürəyi tarından lap çox oxuyurdu. Tarzənin çalğısı - Əhsən müəllimin ifası ilə təqdim edilən zil segah "Segah" muğamına bir növ əlavə edilən bənzərsiz, möcüzəli bir yenilik idi!\nXanəndənin qəlbi sarı simə dönmüşdü. Elə bil Əhsən müəllim onun ürəyini çalırdı. Tarzən sağ əl ifa texnikasını - alt və üst mizrabların düzgün və ardıcıl şəkildə vurulmasını, eyni zamanda, sol əl sıxmasını "Segah"ın zil şöbəsinin ifa tərzinə uyğun şəkildə yerinə yetirirdi. Tarın pərdələrindən qopan qığılcımların şövqü axıb Əhsən müəllimin bəbəklərinə dolurdu, gözlərində göllənirdi. Qədir isə dediyini kəlmə - kəlmə xırdalayıb dağ eləyərək, sinələrə köz qoyurdu:\nBax elə zil "Segah"ın bu yerində, müxalif pərdəsinə dəyib, geri qayıdan bu anda tar özünü unudan Əhsən müəllimin ürəyinin üstündə dəlisov, adamın ixtiyarını əlindən alan bir yeriş açmışdı. Əhsən müəllimin sinəsindəki sanki tar deyildi, elə bil nakam balası idi. Sıxmışdı sinəsinə və simlərin harayı ilə ona kədərli layla çalırdı. Bu saniyələrdə tarzənin ürəyindən acı yellər əsirdi, dodaqları səyriyirdi. Ürəyi tüğyan eləyirdi. Gözlərini açmaq istəmirdi, kirpikləri nəmli idi. Əgər Əhsən müəllim gözlərini bir az açsa idi...\nBax, belə dəqiqələrdə kim deyibsə ki, qurban olum "Segah"a, Vallah, düz deyibdi. Doğrudan da, istedadın, ən əsası da ÜRƏYİN varsa - istər instrumental ifaçı ol, istərsə də xanəndə - buyur nə istəyirsənsə, nəyi bacarırsansa elə, yandır könülləri görüm, necə yandırıb, yaxırsan!\nXanəndələrin sözü olmasın, zil "Segah"da Əhsən müəllimin ÜRƏYİ "elə nəfəs"lər eləyirdi ki, deyirdin bu dəqiqə, bu saat, Allah eləməmiş adamın nitqi kəsiləcəkdir.\n"Segah" tonallığına düşmək üçün daha incə, xırda melizmlərdən istifadə edən tarzən sanki Qədirə deyirdi ki, "əziz dostum, eşqlə, məlahətlə ifa edirsən, amma, bax, indi mən vurduğum xalları o yanıqlı səsinlə oxusaydın, lap müsibət olardı".\n...Əhsən müəllimin rəngi avazıyırdı. İçində vurnuxan, özünə yer axtaran duyğulara çözüm tapmayan ustad, başını tarın çanağına qoyub yaşla dolmuş gözlərini yumaraq, ürəyini yeyə-yeyə çalırdı. Adama elə gəlirdi ki, bu dəqiqələrdə o, ətrafda baş verənləri məhz ürəyinin gözləri ilə görür, duyur və danışırdı. Əhsən müəllim qəlbində ürəyinin ağlar-sızlar tellərindən, vaxtsız xəzan vurmuş korpə oğlunun bənövşə ətirli istəklərindən ilmə salır, aylı gecəsi, çəməni, çiçəyi ilə qövsi-quzeh arğaclı xatirələr toxuyur, öz çalğısı ilə sanki möcüzəyə acıq verirdi. Əhsən müəllimin ürəyinin qanı açılmışdı və o, Qədirin səsini "yarasının üstünə sarımışdı" ki, ağrısına, göynərtisinə, sızıltısına məlhəm olsun...\nAnsambl üzvləri özlərində deyildilər, Allah haqqı, barmaqlarını kəssəydin xəbərləri belə olmazdı. Dərin fikrə getmişdilər. Bənizləri dümağ idi. Öz bənzərsiz çalğısı ilə Əhsən müəllim Qədirin oxumağını öz sehrli tarında təkrarlamaqla onun yeni boğazlar vurmasına meydan verirdi. Bu zaman Qədir ustad tarzənin məntiqli "ayaq" vermələrini arifanə şəkildə hiss edərək, ifanın təsirliliyini daha da gücləndirmək üçün onu yanıqlı boğazlarla bəzəyirdi. Xanəndənin yanğısına cavab verən tarzən özünün nisgilli çalğısı ilə sözün əsl mənasında "oxuyur"du. Bu adi çalğı yox, oda, alova, yanğıya dönən qüdrətli sənətkar çalğısı idi!..\n...Və həmin gün Qədir xalqdan aldığı "Sona bülbüllər"i təzə nəfəslə, bir möcüzə kimi xalqa qaytarır, heyrətin monumental heykəlini ucaldırdı. "Sona bülbüllər" "qanad gərib" pəvazlanırdılar.\nƏhsən də Qədiri ucaldırdı, onun ömürünün üstünə yeni ömür, əbədi və ölməz ömür qoyurdu. Çünki milli musiqimizin özünəməxsus səhifəsi olan Qədirin ecazkar səsini, nadir orjinal ifaçılıq sənətini ilk dəfə bu böyük şəxsiyyət GÖRMÜŞDÜ və həmin şanlı səhifənin ilk oxucusu Əhsən Dadaşov idi!,\nBax, elə əsil sənət də, sənətkarlıq da budur!..\n...Mahnı sona çatdı, "yumruq" açıldı. Qədir oxuyub qurtardı. Əhsən müəllim bir-neçə dəqiqə oturduğu yerdə qaldı. Əlinin ardı ilə tərini sildi. Bədəni çim suyun içində idi, onu isti tər basmışdı. Qədirin yanıqlı səsi ürəyini şırımlayıb yandırmışdı. Elə bil köksü üstündə ocaq qalamışdılar, sinəsi od tutub korun ocaq kimi tüstülənirdi. Qədirin səsinin ağrı-acısı gözlərində çınqıllanır, kirpiklərində şehlənirdi.\n- Qədir, sənin səsin başqa aləmdir.\nBakı yayının dözülməz istisində bütün ölçüyəgəlməz şıltaqlıqlarına və əziyyətlərinə dözən, onu təkrar-təkrar oxudan, böyük ifaçı və pedaqoq səbrinə malik Əhsən müəllimə xalq mahnısını Qədir bənzərsiz oxu ilə "təkrarolunmazlıq" möhürü vurub vermişdi. Həmin gün Əhsən müəllim Qədiri oxuda bilmişdi! "Sona bülbüllər" Qədir yaradıcılığının zirvəsi idi! Bu zirvəni kəşf edən, fəth olunmasında xüsusi xidmətlər göstərən isə Əhsən Dadaşov idi!\nİfaçı ilə müşayiətçinin bənzərsiz həmahənglik əldə edə bilməsinin ən gözəl nümunəsi olan "Sona bülbüllər" çox dadlı-tamlı və yeni idi, burada Qədirin oxusunda, eyni zamanda Əhsən müəllimin ürəkdən süzülüb gələn çalğısında səsləndirilən yanıqlı boğazlar və vurulan şirin xallar zil "Segah"da çox təravətli, insanın ürəyini duyğulandıran idi...\nQədir qavalı stolun üstünə qoyub qalxandan sonra studiya yatağından çıxmış güclü nəhr kimi çalxalandı, daşdı. Sanki, projektorlar da, divarlar da əl çalırdı. Qədirin səsi studiyadakı divarlardan asılmış işıqların da ürəyini yerindən oynadırdı. Studiyada olan səs rejissorlarının, ansambl üzvlərinin çöhrəsinə yarpaq-yarpaq gün düşürdü, sifətləri çiçək açırdı. Divarlar işıq saçırdı...\n...Bu ilk ifadan düz altı ay ötəcəkdi və bütün əzab-əziyyətlərə nəhayət, bir gün son qoyulacaqdı. Həmin bir gündə, gündüzdən gecəyə kimi "Sona bülbüllər"i Qədir 17 variantda oxuyub qurtaran təki şüşə arxasındakı adam - Adil Bəbirov əllərini göyə qaldırıb şadlıq əlaməti olaraq yelləyərək:\n- Sağ olun! Yığışın, qurtardıq! - deyəcəkdi.\nVə... Əhsən müəllim 17 variantda yazılan "Sona bülbüllər" mahnısının lent yazılarını... düz səhər açılanadək 52 (!?) yerdən kəsib bir-birinə calaq edərək, onu Dövlət Televiziya və Radio Verlişləri Komitəsinin sədri Ənvər Əlibəyliyə elə həmin gün təqdim edəcəkdi. Ustad tarzən əmin idi ki, daha bu dəfə sədrin heç bir sözü olmayacaq, o, etiraz etməyəcəkdi. Çünki bundan əvvəl Əhsən Dadaşovun şəxsi səyi və xahişi ilə komitə sədri iki dəfə Qədir Rüstəmovu dinləmişdi və hər iki dinləmədə də "Ritmi yoxdur, ifasında texniki qüsurlar var, mahnını keyfiyyətlə oxumur" - deyərək onun lent yazısının efirə verilməsinə razı olmamışdı.\nBu dəfə Əhsən müəllimin gözlədiyi kimi də oldu. Ənvər müəllim Qədirin oxumağına irad tuta bilmədi. Əhsən müəllim və ansambl çox yüksək səviyyədə işləmişdilər. "Sona bülbüllər" bir sənət möcüzəsi olmuşdu. Özü də bu möcüzə hər iki sənətkarın bir-birini duyması və tamamlaması nəticəsində baş vermişdi.\n...Axşam radionun efirində diktorun dediyi sözlər bütün Azərbaycanı bu sənət möcüzəsi ilə heyrətləndirdi:\n- Xalq mahnısı "Sona bülbüllər". Oxuyur gənc müğənni Qədir Rüstəmov. Müşayiət edir Respublikanın Əməkdar artisti Əhsən Dadaşovun rəhbərliyi ilə Azərbaycan Radiosu və Televiziyasının Xalq Çalğı Alətləri Ansamblı...\n"...Unudulmaz sənətkarımız Əhsən Dadaşova ömrüm boyu minnətdaram. Bir mahnımı yazdırmaqdan ötrü özünü oda-közə vurardı. Xəcalət çəkərdim. Deyərdim: - "Ay müəllim, axı bu qədər əziyyət nəyə lazımdır?" Cavab verərdi ki, "Lazımdır, Qədir, xalqın mahnılarını xalq üçün yaşatmaq lazımdır!" - Qədir Rüstəmov müsahibələrinin birində belə deyirdi.\nBu mahnını Qədir necə ifa edib, bu, bir tərəfə. Lakin Əhsən Dadaşovun çalğısına sakit, daim təmkinlə qulaq asa bilməyin özü insandan nə qədər güc istəyirdi. Adama elə gəlirdi ki, ustad tarzən Qədiri solo müşayiət edəndə zil "Segah"ın atəşdən şan-şan olan yanıqlı simlərində həmin çalğını ürəyində yeri həmişə boş qalmış oğlu üçün çalırdı...\nElə bil şair Bəxtiyar Vahabzadə aşağıdakı bu misraları məhz həmin çalğı üçün söyləyirdi:\nBəs niyə alışmır belə bir oda?...\n...Və bu şirin çalğıdan şirələnmiş, Əhsənin və Qədirin ürəyindən dərilib, onların könül duyğularından şərbət içmiş yanıqlı "Sona bülbüllər" düz 50 ildir ki, yazın ilk nübarı, ilk sevinci bir bənövşə dəstəsi kimi ruhumuzu oxşayır...


Azərbaycan dilindən imtina edək!\n10:53 04 Noyabr 2014 1569 dəfə oxunub\nAzərbaycan yazıçısı üçün dünya iki hissədən ibarətdir: Biləcəridən o tərəf və Biləcəridən bu tərəf. Biləcəridən bu tərəfdə yazıb-yaradan, kitab nəşr etdirib təqdimat keçirən, haqqında böyük-böyük tənqidi yazılar yazılan qiymətli qələm adamlarımız üçün “Biləcəridən o tərəf” əlçatmaz, nağıllar aləmindəki sirli-sehrli dünyadır.\nAzərbaycan yazıçısı “Biləcəridən o tərəfə” adlaya bilmir. “Biləcəridən bu tərəf”də isə vəziyyət o qədər də ürəkaçan deyil. Çap olunan kitablar satılmır, nəşriyyatlar yerli müəlliflərə demək olar ki qonorar vermir, tənqidçilərin böyük əksəriyyəti ancaq sifarişlə və tanışlıqla yazır, Ədəbiyyat İnstitutumuzdakı qocaman alimlər isə müdrik-müdrik susur.\nƏlbəttə ki, istisnalar var.\nNizami adına Ədəbiyyat İnstitutunda bu ilin aprel ayında "Ədəbi proses - 2013" yaradıcılıq müşavirəsi keçirib və müşavirənin materialları kitab şəklində çap olunub. Təsəvvür edin ki, belə bir müşavirə sonuncu dəfə 30 il qabaq, 1984-cü ildə keçirilib və tədbirin materialları bir il sonra nəşr olunub.\n“Biləcəridən bu tərəf”də Azərbaycan yazıçısı ehtiyac içərisindədir. O saytlarda və qəzetlərdə köşə yazmağa, müsahibə almağa, aşağı qiymətlərlə tərcüməçiliklə məşğul olmağa məhkumdur. Bəzi istisnalar olsa da, Azərbaycan yazıçısı kitablarından qazanc əldə etmir. Rəsmi statistikaya görə yaşı 15-dən yuxarı olan Azərbaycan əhalisinin təxminən 97 faizi savadlı olsa da, ölkədə təxminən 3000 adama bir kitab düşür, kitab mağazaları ziyanla işləyir, nəşriyyatlar nəşr etdirdiyi kitabları sata bilmir. Yerli yazıçıların kitabları 1000-1500 tirajdan artıq çap olunmur. Yazıçıya, şairə kitabdan qalan ən böyük qazanc təqdimatda çəkdirdiyi şəkillər, növbəti kitabın həyəcanı və iki-üç dostun təsəlli xarakterli yazılarıdır. Başqa heç zad...\n“Biləcəridən o tərəf”də tanınan ədiblərimiz barmaqla sayılacaq qədər azdır. Dünyaya oxucusu Azərbaycan yazıçısından xəbərsizdir. Bunun da ən böyük səbəbi yazılan əsərlərin dünya dillərinə tərcümə olunmamağıdır. Məncə bu məsələ ancaq dövlət səviyyəsində həllini tapa bilər. Yerli yazıçının kitabına qonorar verməyən naşir, onun kitabının tərcüməsində nə dərəcədə maraqlı ola bilər? Kitabından qazanc əldə etməyən yazıçı hansı resurslarla kitabını dünyaya təqdim edə bilər?\nBircə çıxış yolu var. Azərbaycan dilində yazmamaq! Xüsusən gənc yazıçılar, ədəbiyyatla ciddi şəkildə məşğul olmaq istəyən ədiblər ana dilində yazmaqdan imtina etməli, xarici dili normal bilənlər xarici dildə yazmalı, bilməyənlər xarici dil öyrənməli, mümkün qədər xarici ölkələrə köçüb yaradıcılığını “Biləcəridən o tərəf”də davam etdirməlidir.\nÖmür qısadır. Azərbaycan dilində oxunmayan kitablar yazıb, nəşr etdirib nəyə nail olmaq mümkündür? “Biləcəridən o tərəf”dən nə gəlsə bəh-bəhlə qəbul edən cəmiyyətimiz, böyük ehtimalla ingilis, alman, rus dilindən tərcümə olunan Azərbaycan yazıçısını bəh-bəhlə oxuyacaq, yaxınlarına tövsiyə edəcək, lazım gəlsə təbliğ də edəcək.\nP.S. : Yazı polemikaya açıqdır. Daha doğrusu bu mövzunun polemikaya çevrilməsini səmimi qəlbdən arzu edirəm.


Bunlar sizə bir çox il əlavə edəcək və təbii gözəlliyini pozacaq - Moda - 2021\nBir qadın, yaşdan asılı olmayaraq cazibədar ola bilər. Və hələ, onun gözəlliyini tamamilə ortaya qoymaq üçün bəzi sirləri bilmək lazımdır. Dəhşətli görünən səhvlərə yol verməmək üçün "yox" səyləri azaldıran bir ayıbdır. İstədiyiniz məqsədə nail olmaq üçün çox ehtiyacınız yoxdur: şkafın yenidən nəzərdən keçirilməsi və doğru aksesuarları seçmək.\nMükəmməllik yolunda təkərlərdə qalmaq mümkün olan şeylər\nBəzi toxumalar ödəmə ilə əlaqələndirilir. Yaxşı bir nümunə Jacquard, Lurex, brocade olardı. Bu materiallardan paltar seçərkən diqqət göstərilməlidir.\nTəəssüflər olsun ki, təəssüf ki, təviyedici yaşa "toxum" deyilir. Bu, hər şeyə tabu qoymaq lazım olduğunu demək deyil. Amma bir kit ilə satın almalısınız.\nSiluetin tamamilə gizlədilməsini təmin edən Baggy geyim, mükəmməl rəqəmin sahibi olsa da bir neçə il atmağı bacarır. Vəziyyətdən layiqli bir yol var. Gevşek bir bluza, sıx şalvar və ya etekləri və sıx üst ilə birləşmək üçün geniş şalvar seçmək lazımdır.\nŞkaf yenilənməlidir! 5 il əvvəl alınmış bir paltar mükəmməl olsa belə, onu geyməməlisiniz. Istisnalar əsas şeylərdir. Bunlara bir az qara paltar, klassik blazer və hətta cinslər daxildir.\nÇox rəngli materialı həmişə uyğun deyil. Kənddən bir xala olmaq istəmirsinizsə, "qışqırır" təzyiqlərindən qaçınmaq daha yaxşıdır.\nGözəlliyi və gəncliyi ödəmək həmişə lazım deyil, ancaq gözlük halında belə bir vəziyyət var. Ucuz, ucuz çərçivədə aksesuar yalnız 5, hətta 10 yaşı da əlavə edə bilər. Bu, yalnız onun gözlüklərində Harry Potter, əbədi gənc qalır, qalanları isə yaşlanmaqdadır.\nTonu eşleşen bir çanta bir stil əlavə etməyəcək, amma bir neçə il onu ata bilər. Daha çox maraqlı kontrastlar. Parlaq bir çanta özü ilə bir vurğu ola bilər və ayaqqabılar geyimləri uyğunlaşdırmaq daha yaxşıdır.\nSizin qarderobunuzda bir çox pulsuz paltar varsa, onda bilinçaltı səviyyədə ətrafınızdakı insanlar gizlətmək üçün nə qərar verə bilər. Qarderobdan rahat və praktik şeyləri tamamilə istisna etmirik, həm də onları da gündəmə gətirir.\nYerli gölgeler də ən yaxşı seçim deyil. Əgər kütlə ilə birləşmək və boz siçan halına dönmək istəyirsinizsə, belə geyimlərin qarderobunda yayılması vacibdir. Qəhvəyi, boz və bataqlıq, yalnız rəqəmi daha da ağırlaşdıra bilməyən hiyləgər rənglərdir, həm də sağlamlıq verən gözəlliyi açıq bir təsirə malik bir insana çevirir.\nÇox gümüş saç düzümü yalnız həcmi deyil, əlavə olaraq bir neçə il əlavə edə bilər. Başqalarına seyrək saçlar və ya saçma saçlarınız olduğunu düşünməyə ehtiyac yoxdur.\nNə qədər cazibədar incilər olursa olsun, aldadıcı deyil. Bu daşdan hazırlanmış kolye bir neçə il, hətta yetkin qadınlar ata bilər. Siz xüsusilə narahat olmalısınız, kütləvi inci zərgərlik artıq moda deyil.\nYeri gəlmişkən, zərgərlik dəstləri də moda deyil. Çox daha təsirli bir-birinə uyğun bir şəkildə qurulmuş və fərdi aksessuarlar görünməyəcək.\nMobilyalı döşəmə kimi görünən bu qəribə modanı xatırlayınmı? Təəccüblü deyil ki, o, uzun sürmədi.\nPaltar "çəki itirildikdə" və ya bərpa etdikdə, bir şey qərar verməlisiniz. Kiçik əşyaların olması qadağandır! Bu, yalnız illər əlavə edir, həm də xəyanətlə rəqəmdəki qüsurları vurğulayır.\nVə nəhayət, çiyinlərinizi düzəldin və özünüzü mümkün qədər hətta saxlamağa çalışın. Görəcəksən, çətin deyil. Bundan əlavə, zəif duruş da yaşını daha da artırır və əlavə olaraq özünə hörmətə ən yaxşı təsir göstərmir.\nSayt üçün faydalı bir şey: yalnız bir plastik şüşə içində ip qoymaq lazımdır\nBir bulud kimi: "Asiya spikelet" naxışlı şeyləri örgü üçün desen\nÇox appetizing erməni shashlik - hazır olmalıdır\nCopyright 2021 \_ Öz əlləri - İşinizi paylaşın! \_ Bunlar sizə bir çox il əlavə edəcək və təbii gözəlliyini pozacaq


Azərbaycanlı fəallar ailələri ilə birlikdə təhlükəsizlik qüvvələrinin təzyiqi altında\nAzərbaycanlı fəallar ailələri ilə birlikdə təhlükəsizlik qüvvələrinin təzyiqi altında Güney Azərbaycan\nİran rejiminin azərbaycanlı fəallar və onların ailələrinə qarşı təzyiqləri səngimək bilmir.\nMartın 3-də (ifəndin 12-də) tutuqlu azərbaycanlı fəal Həbib Nigəhbanın 100 milyon riallıq mülki vəsiqə qarşılığında sərbəst buraxılıb. Lakin eyni gündə Səid Hüseyni, Aydın Zakiri və Həsən Colani ETTELAAT (İran Kəşfiyyat Nazirliyi) məmurları tərəfindən sorğu-suala tutulmaq üçün bu idarəyə aparılıb. Cəfər Rüstəmirad isə Ərdəbilin ETTELAAT idarəsində işgəncələr və təzyiqlər altında dindirilir.\nDünya Ana Dili Günündən sonra Aydın Zakiri, Purya İsmailoğlu, Xosrov Dərviş və Sina İmamizadə ailələri ilə birlikdə təhlükəsizlik qüvvələrinin təhdid və təzyiqlərinə məruz qalıb. Son günlərdə təhlükəsizlik qüvvələri Aydın Zakiri və Purya İsmailoğlunun ata evinə müraciət edərək onları təhdid ediblər. Məmurlar azərbaycanlı fəalların ailəsinə bildirib ki, "övladları mədəni fəaliyyətlər və tanınmış milli-mədəni fəal Abbas Lisani ilə əlaqələrdən uzaq olmalıdır, əks halda iş yerləri qapadılacaq." Aydın Zakirinin xalçayuma sexi (karqah) isə artıq təhlükəsizlik qüvvələri tərəfindən qapadılıb, hətta sexin tablosu da yerindən çıxarılıb.\nSina İmamizadə və Xosrov Dərvişin də son günlərdə təhlükəsizlik qüvvələri tərəfindən təhdid edildiyi bildirilir.\nQeyd edək ki, bir neçə həftədir İran rejiminin azərbaycanlı fəallara qarşı təzyiqləri yeni vüsət alıb, bu vəziyyət hələ də davam edir. Bütün bunlar, hər il olduğu kimi Dünya Ana Dili Günü ilə bağlıdır.


Mahir Emreli "Qarabağ"da yubiley qolunu vurub | Report.az\nMahir Emreli "Qarabağ"da yubiley qolunu vurub “Sabah”la görüşdə (4:0) fərqlənən hücumçu Ağdam təmsilçisində yubiley qoluna sevinib\nAzərbaycan millisinin futbolçusu Mahir Emreli “Qarabağ”ın heyətində 70-ci qoluna imza atıb.\n"Report" PFL-in saytına istinadən xəbər verir ki, bu, Premyer Liqanın XXVI turuna təsadüf edib. “Sabah”la görüşdə (4:0) fərqlənən hücumçu Ağdam təmsilçisində yubiley qoluna sevinib. 2015/16 mövsümündən “Qarabağ”da çıxış edən 24 yaşlı forvard bu qollardan 58-ni Premyer Liqa, 7-ni ölkə kuboku, 5-ni avrokuboklarda rəqib qapısından keçirib.\n“Sabah”la qarşılaşmadakı qol Emrelinin cari mövsüm Premyer Liqada 17-ci topu olub. Bununla da forvard karyerasının mütləq rekorduna imza atıb. O, 16 qola sevindiyi 2018/19 mövsümündəki göstəricisini arxada qoyub.


"Real yanaşsaq, işimiz çətin olacaq"\n8 mart 2022 / 12:33 Baxış sayı: 159\nAvropa çempionatının seçməsində iştirak edəcək U-19 futzal millisi təlim-məşqi başlayıb. Allsport.az saytı xəbər verir ki, toplanışla bağlı baş məşqçi Ağatahir Əzimov müsahibə verib.\n– Komandada vəziyyət necədir?\n– Milli martın 3-dən təlim-məşq toplanışına start verib. Gündə bir dəfə olmaqla məşq edirik. Hazırlıq keçməyimiz üçün hər cür şərait yaradılıb. Məşqlərimizi FHN-in Hövsan qəsəbəsində “Xilasedici” idman-sağlamlıq mərkəzində keçirik. Parket bir qədər sürüşkəndir. Görünür, hələ aşınma getməyib. Əsas milli komanda hazırlıq keçmən zaman da belə idi. Olsun, şikayət etmirik. Bilmək olmaz, bəlkə oyunların keçiriləcəyi arenada da örtük bu cür olacaq. Plana uyğun olaraq hazırlaşırıq.\n– Taktiki, yoxsa fiziki çalışmalara üstünlük verirsiniz?\n– Fiziki hazırlıq keçmək üçün gecdir. Əslində, bunu fevralda etməyi düşünürdük. Onda həm də yüksək liqada fasilə yaranmışdı. Sadəcə, əksər oyunçular xəstələndiyinə görə, həmin toplanışı ləğv etmək məcburiyyətində qaldıq. İndi isə sırf taktiki çalışmalara üstünlük veririk. Fiziki hazırlıq keçmək üçün vaxtımız yoxdur. Yüksək liqanın oyunlarında iştirak etməyimiz də yaxşı haldır. Martın 11-də güclü rəqiblə oynayacağıq. EKOL-la görüşdə keçdiyimiz məşqlərin nəticəsini yoxlayacağıq ki, hansı element alınır, nədə axsayırıq.\n– Zədəsi olan futzalçı varmı?\n– Asiman Yusubov təxminən 15 gün əvvəl zədələndi və onun beynəlxalq oyunlarda bizə kömək etməyəcəyi dəqiqdir. Bir-iki futzalçımızda isə yüngül zədələr var, amma onlar qarşıdakı matçlarda meydana çıxa biləcəklər..\n– Komandanın yer aldığı qrupun təqvimində dəyişiklik edildi. Bununla bağlı nə düşünürsünüz?\n– Belarusun yarışda iştirak edə bilməyəcəyi açıqlandı. Onlar hava məkanı bağlı olduğuna görə Xorvatiyaya gələ bilməyəcəklər. Halbuki təqvimə uyğun olaraq ilk matçda onlarla qarşılaşmalı idik.\n– Bu amil planlarınıza necə təsir etdi?\n– Martın 14-də səfərə çıxmalı idik, amma Belarusun turnirə qatılmayacağı açıqlandıqdan sonra gediş tarixində dəyişiklik edildi. Komanda martın 15-də Bakını tərk edəcək. Martın 17-də və 18-də müvafiq olaraq Xorvatiya və Latviya ilə qarşılaşacağıq. Ayın 19-da isə Bakıya dönəcəyik. Bu yaş qrupu nə qədər çox oyun keçirsə, təcrübə toplamaq baxımından əhəmiyyətlidir. Hadisələr elə cərəyan etdi ki, bir komanda yarışdan kənarda qaldı.\n– Bəs rəqibləri necə, analiz etmisiniz?\n– Hamısının oyunlarını canlı olmasa da, videoyazı şəklində izləmişəm. Güclü rəqiblərdir. Real yanaşsaq, işimiz çətin olacaq. Xorvatiyada uşaq futzal məktəbləri var, bir nəsil gedir, digəri gəlir. Latviya da ciddi hazırlaşır.


Zaxarova azərbaycanlı və erməni jurnalistlərdən şikayət etdi — Axtarırıq.Biz\nZaxarova azərbaycanlı və erməni jurnalistlərdən şikayət etdi\nZaxarova azərbaycanlı və erməni jurnalistlərdən şikayət etdi “Siz niyə bunu edirsiniz?”.“Mən Ermənistan və Azərbaycandan olan bir sıra jurnalistlərin mövqeyini anlaya bilmirəm. Siz öz zövqünüzə uyğun xəbərlər düşünərək münaqişəni həll etmək və ya onu dərinləşdirmək istəyirsiniz? Təhlükəli məşğuliyyətdir”. Oxu.Az xəbər verir ki, bu barədə Rusiya XİN-in mətbuat xidmətinin rəhbəri Mariya Zaxarova ində bildirib. “Əvvəlcə jurnalistlər brifinqdə Azərbaycan, Ermənistan və Türkiyədəki vəziyyət barədə sualı elə verdilər ki, bu sualdan çox siyasi manifestə oxşadı. Bu monoloqu yarımçıq kəsmək lazım gəldi. Daha sonra digər jurnalistlər cavabdan sensasiya düzəltməyə çalışdılar, sanki Moskva Dağlıq Qarabağ münaqişəsinin nizamlanmasına Ankaranı da qoşmaq istəyir”, - Zaxarova deyib. “Ayıb deyil? İrəliləyişə şans olduğu bir vaxtda. Siz niyə bunu edirsiniz? Yəni, doğurdan da, bu illər və bu qurbanlar məsuliyyətli yanaşma üçün arqument deyil? Axı “lazımi sözlərdən öz xeyrinizə” pazlın yığılması üzrə informasiya mübarizəsi nə vaxta qədər davam edəcək?\nSabitliyi pozmağa və yalan informasiya yaymağa çalışanlar üçün bir daha təkrar edirəm. Fəaliyyət göstərən beynəlxalq mexanizmlər var, əsasən də ATƏT-in Minsk qrupu. Bununla yanaşı, heç kim istənilən ölkənin daxili və ya xarici siyasətinin aspektlərini müzakirə edə biləcək ikitərəfli əlaqələri ləğv etməyib.\nMəsələ nizamlanma porsesinin bir hissəsi olmayan ölkələrin nizamlanmaya vasitəçilik etməyə çalışarkən nə dərəcədə konstruktiv rol oynamasındadır”, - o deyib. Mariya Zaxarova insanları təxribatlara, o cümlədən informasiya təxribatlarına uymamağa çağırıb. Qeyd edək ki, daha öncə jurnalistlərin suallarına cavab verərkən Mariya Zaxarova Türkiyənin Dağlıq Qarabağ münaqişəsinin nizamlanmasına konstruktiv vasitəçilik edə biləcəyini demişdi. Mənbə: http://oxu.az/politics/140725\n22.07.2016 19 News ←Dostlarınla paylaş


Xırdalan şəhəri at heykəlinə yaxın inşaa olunmuş KRİSTAL ABŞERON yaşayış kompleksində yerləşən ümumi sahəsi 46.6 kv m olan 2 geniş otaqlı EURO təmirli mənzil satılır. Mənzil şirkət tərəfindən tam təmir olunub. Yüksək kefiyyətli inşaat materiallarından istifadə olunub. Bahalı qapı-pəncərələr, mənzilin polu nəmə suya dözümlü parketdir. Hamam aksessuarlarından duş kabinəsinə kimi quraşdırılmışdır. Mənzilin hər cür şəraiti vardır. Mənzildə mətbəxt mebeli və yataq dəsdi qalacaq.Bina eyni zamanda QAZ və KUPÇA ilə təmin olunmuşdur. Mənzil 14 mərtəbəli binanın 8-cı mərtəbəsində yerləşir. Bina hazir yaşayışlıdır. İNTERNET və KABEL TV şirkət tərəfindən mənzilə quraşdırılıb. Binada Mərkəzi İstilik Sistemidə mövcuddur. QAZ, SU, İŞIQ daima işlək vəziyyətdədir.Hər bir binanın özünə məxsus generatoru,su çəni var. Binanın 2 lifti ( yük-sərnişin ) , nəzarət kameraları, mühafizə xidməti və s. 24 saat xidmətinizdə olacaq. Kompleks daxilində super market, müxtəlif iaşə xidmətləri və sakinlərin hər cür rahatlığını təmin edəcək digər istirahət güşələri də fəaliyyət göstərir. Mənzilə tək səxsiyyət vəsiqəsilə kreditlə sahib ola bilərsiz ilkin ödəniş 25500 AZN 74 ay müddətində ayda cəmi 573 AZN ödəyərək sahib ola bilərsiniz. Mənzilin sənədi KUPÇA-dır.


““İqbal” qəzeti: maarifçilikdən milli özünüdərkə” mövzusunda elmi seminar keçirilib\nBakı Dövlət Universitetinin (BDU) Jurnalistika fakültəsinin Milli mətbuat tarixi kafedrasında elmi seminar keçirilib. Seminarı giriş sözü ilə açan elmi işlər üzrə dekan müavini Sevinc Əliyeva tədbir iştirakçılarını salamlayıb, mövzunun aktuallığını diqqətə çatdırıb.\nDaha sonra doktorant Afaq Ağayarova ““İqbal” qəzeti: maarifçilikdən milli özünüdərkə” mövzusunda məruzə ilə çıxış edib. Məruzədə maarifçiliyin XIX əsrin sonlarında olduğu kimi, XX əsrin əvvəllərində də ədəbi-tarixi prosesi və mədəni-siyasi fikri məşğul edən əsas məsələ olduğunu diqqətə çatdırıb. Doktorant “İqbal” (1912-1915) qəzetini XX əsrin əvvəllərində həyat və cəmiyyət hadisələrinə münasibətin formalaşmasına yardım etməklə maarifçiliyin təbliğatçısı kimi səciyyələndirib.\nSeminarda Milli mətbuat tarixi kafedrasının professoru Nəsiman Yaqublu, dosentlər Sima Rəhimova, Aygün Əzimova, müəllimlər Samir Mirzəyev, Ruxsarə Məmmədova, elmi işçilər Günay Məmmədova və Nigar Ağayevanın mövzu ilə bağlı fikirləri maraqla qarşılanıb.


Moskva 120 min azərbaycanlını qovmaqla nəyə nail olmağa çalışır – MİQRANT HƏDƏSİ Ayna.az\nKremldən qonşu ölkələrin hakimiyyətlərinə mesaj: bizi sizin vətəndaşlara toxunmamağa inandırın\nBu yaxınlarda Rusiya Daxili İşlər Nazirliyi (DİN) MDB dövlətlərinə Rusiyada qanunsuz yaşayan vətəndaşlarının iyunun 15-ə qədər ölkəni tərk etmələri tələbi ilə müraciət etdi. Rusiya mətbuatı xəbər verir ki, bu barədə MDB Parlamentlərarası Assambleyasının iclasında Rusiya DİN rəhbərinin birinci müavini Aleksandr Qorovoy məlumat verib.\nNazir müavininin slaydda göstərdiyi DİN-in statistikasına görə, bu gün Özbəkistandan Rusiyada 332 mindən çox, Tacikistandan 247 min, Ukraynadan 152 min, Azərbaycandan 120 min, Qırğızıstandan 115 min, Ermənistandan 61 min, Moldovadan 56 min, Qazaxıstandan 49 min qaçaq miqrant var.\n“Əgər biz iyunun 15-dək bu rəqəmləri düzəltməsək, bu insanlar sərhədlərin xaricinə və qapıların onların üzünə bağlanmasına qədər cəzalandırılacaqlar. Media və bloqerlərlə işləməklə ölkələrinizdə təşviqat işi aparmağınızı istərdim”, - Qorovoy deyib.\nO, həmçinin “miqrasiya rejimlərinin pozulmasına görə dövlətlərinizin vətəndaşlarına heç bir hüquq tətbiqetmə şamil olunmayacağına” əmin etdi.\nXatırladaq ki, dekabrın ortalarında Prezident Vladimir Putinin fərmanı ilə, koronavirusla əlaqəli miqrantların Rusiyada müvəqqəti qalma müddəti 15 iyun 2021-ə qədər uzadılıb.\nYəni sual yaranır: Bu yeni həll yolu necə izah edilə bilər? Axı, son vaxtlara qədər Rusiya mətbuatı səs-küy salırdı ki, sərhədlər bağlıdır, əmək miqrantlarının Rusiya Federasiyasına girməsinə icazə verilmir, iş axsayır - ölkədə tikinti sahələrində, küçələri təmizləmək üçün, ümumiyyətlə, qastarbayterlərin cəlb olunduğu bütün sahələrdə bir çox şəhərlərdə işçi çatışımır və s. Və birdən-birə Daxili İşlər Nazirliyindən belə bir açıqlama...\nRusiya hakimiyyəti nəyə nail olmağa çalışır? Belə çıxır ki, yalnız Azərbaycana, təqribən 120 min işsiz qayıtmalı olacaq – onların taleyi necə olacaq? Vətəndə iş tapacaqlarmı? Moskva bu addımın MDB ölkələrindəki imicinə ciddi zərbə vuracağını başa düşürmü?\nŞərq-Qərb Araşdırmalar Mərkəzinin rəhbəri, politoloq Ərəstun Oruclu:\n“Rusiya daxili işlər nazirinin müavininin bu açıqlaması ilə tanışam və düzü, məni heç bir şəkildə təəccübləndirmədi. Çünki Rusiya hakimiyyəti hər zaman miqrantlarla bağlı spekulyasiya edir və hər zaman bundan əmək miqrantları gələn MDB ölkələrinə təzyiq vasitəsi kimi istifadə etməyə çalışır. Vəziyyət həqiqətən paradoksaldır: hər şeydən əvvəl çox ciddi demoqrafik problemlər və işçi qüvvəsi çatışmazlığı, xüsusən də ixtisas tələb edilməyən işlərdə əmək miqrantlarına ehtiyac duyan Rusiyanın özüdür.\nMiqrantlara yanaşmanın indiki kəskin dəyişməsi düşünürəm ki, Rusiyada yenidən siyasi maraqların iqtisadi maraqlar üzərində dominantlıq etməsidir. Çünki iqtisadi və hətta demoqrafik baxımdan bu gün Moskva üçün, xüsusən postsovet ölkələrindən olan əmək miqrant axınını stimullaşdırmaq faydalı olardı, çünki onlarla mədəni uyğunluq problemi yoxdur - bu insanlar ən azından rus dilini minimal səviyyədə bilir və Rusiyanı az-çox tanıyırlar. Rusiyada mövcud olan ksenofobiya və irqçilik səviyyəsini nəzərə alsaq, postsovet ölkələrindən olmayan miqrantların bu ölkədə yaşaması daha çətindir.\nAncaq bu gün Rusiya xarici siyasətinin gündəmində Avrasiya iqtisadi məkanında, Gömrük İttifaqında, eləcə də KTMT daxil olmaqla keçmiş SSRİ respublikalarını tam tabe etmək vəzifəsi durur. Və bunun üçün Moskva müxtəlif vasitələrdən istifadə edir. Belarusa gəldikdə, Lukaşenko asılı vəziyyətdə saxlanılır, onu daim çevrilişlər və ya rəngli inqilab cəhdləri ilə qorxudurlar. Ukrayna ilə hər şey aydındır. Qazaxıstana ərazi iddiaları edilməyə başlayıb. Moldovanı separatçılar vasitəsi ilə öz iradələrinə tabe etməyə çalışırlar. Təxminən Gürcüstan üçün eyni ssenari reallaşdırılır. Demoqrafik problemi olmayan və əhalinin təbii artımı hələ də normal səviyyədə olan digər ölkələrə - Orta Asiya ölkələrini və Azərbaycanı nəzərdə tuturam – münasibətdə Rusiya miqrant problemindən istifadə etməyə başlayır.\nBu tədbirlərin yaxşı bir perspektivi olmadığını düşünürəm. Nəticə etibarilə Rusiyanın özü bundan MDB ölkələrindən daha çox əziyyət çəkəcək, çünki bu, onların Moskvaya olan inamlarını sarsıtmaqla yanaşı, bu ölkələrlə Rusiya Federasiyası arasında ikitərəfli münasibətləri də pisləşdirəcək”.\n“Çətin ki, Rusiya hakimiyyəti indi əmək miqrantlarının ölkədən kütləvi şəkildə çıxarılmasına köklənib - bir sıra məmurların açıqlamaları bunun əksini göstərir. Xatırlamaq kifayətdir ki, Prezidentin mətbuat katibi Dmitri Peskov 2021-ci ilin aprelində “iddialı planlarımızı həyata keçirmək üçün bizdə həqiqətən lazımi qədər miqrantlar çatışmır” demişdi. Bundan əlavə, inşaat kompleksinə nəzarət edən Baş nazirin müavini Marat Xusnullin miqrantların axınını Rusiya mənzil bazarında bahalaşma səbəblərindən biri adlandırdı. 2021-ci ilin fevralında Kənd Təsərrüfatı Nazirliyinin nümayəndələri aqrosənaye kompleksinə xarici işçilərin cəlb edilməsinə ehtiyac məsələsini qaldırdılar.\nBu səbəbdən daxili işlər nazirinin birinci müavini Aleksandr Qorovoyun qanunsuz miqrantlarla bağlı açıqlaması bu cür şəxslərin Rusiyadan kütləvi şəkildə çıxarılmasına deyil, onların leqallaşdırılması üçün yeni tədbirlərə hazırlıq ola bilər. Ən azı 2021-ci il aprel ayının əvvəllərində, əvvəllər miqrasiya qanunvericiliyi normalarını pozmuş xarici vətəndaşların və vətəndaşlığı olmayan şəxslərin ölkədə qalmalarını leqallaşdırmaq imkanları yaradan bir qanun layihəsinin artıq Daxili İşlər Nazirliyi tərəfindən hazırlandığı bildirilirdi.\nBundan əlavə, Daxili İşlər Nazirliyinin nümayəndələrinin açıqlamalarının bir sıra işçi qüvvəsi verən dövlətlərin Avrasiya İqtisadi Birliyinə daxil olma perspektivlərinə əlavə diqqət cəlb etmək məqsədi daşıması da mümkündür.\nParlamentə seçki kampaniyası dövründə (bildiyiniz kimi, Rusiyada 2021-ci ilin sentyabrında Dövlət Dumasına seçkilər keçiriləcək) miqrasiya mövzusundan da istifadə etmək mümkündür. Hər şeydən əvvəl, ənənəvi olaraq bu məsələyə müraciət edən siyasi qüvvələr - məsələn, Liberal Demokrat Partiyası tərəfindən bu məsələ siyasi xal qazanmaq üçün istifadə edilə bilər. Ancaq bu günə qədər bu məsələ siyasi gündəmin mərkəzində deyil və yaxın aylarda ona marağın kökündən artacağı da bir fakt deyil”.\n“Cənab Qorovoyun bu mesajı Rusiya Prezidentinin, özünüz də qeyd etdiyiniz kimi, qanunsuz olaraq Rusiyada qalmış miqrantların qalma müddətini 15 iyuna qədər uzanan fərmanının icrası üçün bir tədbirdir. Şairin dediyi kimi: “daha nə var?”\nPutin əmr verdi, nazir müavini əmri icra etməyə başladı. Bu tədbir MDB ölkələrinə qarşı yönəlmiş bir addımdırmı? Bu yaxınlarda Azərbaycanın 600-dən çox xaricini öz ərazisindən çıxardığı bildirildi. Azərbaycan bu addımı ilə kimlərləsə mübahisə etməyə, münasibətləri pisləşdirməyə qərar verdi? Bəli, hər hansı bir dövlət, ərazilərində əcnəbilərin olma qaydalarına dair qanunlar da daxil olmaqla, qanunlarına riayət etməyə çalışır.\nRusiya iqtisadiyyatında miqrantların rolu vacibdir, lakin kritik deyil. Rusiya ərazisində qanuni olaraq, tələb olunan bütün sənədləri, qeydiyyatı olan miqrantlar, işləməyə, qazanmağa və pul köçürmələri ilə qohumlarını dəstəkləməyə davam edəcəklər. Rusiya miqrantlara qarşı etnik zəmində heç bir düşmənçilik hərəkəti həyata keçirmir. Yalnız miqrantların vəziyyətini qanuna uyğun şəkildə düzəltməyə çalışır.\nVətənə dönəcək 120 min azərbaycanlı nə etməlidir? Azərbaycanda onlar üçün iş yoxdur? İlham Əliyev Qarabağın bərpası üçün geniş bir proqram elan etdi. Onları işə götürmək və Qarabağın bərpasına cəlb etmək olar. Azərbaycanda onlara iş var.\nMoskvanın qərarı yalnız savadsız insanların hisslərinə toxuna bilər. Heç olmasa, azacıq düşünə bilən insanlara məsələnin mahiyyəti aydındır: Rusiya daxili işlərini qaydasına salır. İndi o, elitanın korrupsiyasını cilovlaya bilsə və insanların pullarını müxtəlif xarici parazitlərə xərcləməyi dayandırsa, rus xalqı bir az yaxşı yaşaya bilər”.\nMoldovalı analitik, tarix elmləri doktoru, Effektiv Siyasət İnstitutunun direktoru Vitali Andriyevski:\n“Rusiyada kəskin işçi çatışmazlığı var. Və bu vəziyyətdə Rusiya hakimiyyətinin bir milyona yaxın miqrantın ölkəni tərk etməsinə hazır olduğunu təsəvvür etmək çətindir. Bəs bu açıqlamanın səbəbi nədir?\nÇox güman ki, bu açıqlamalar vətəndaşları Rusiyada olan MDB dövlətlərinin Kremli ölkələrindən gələn miqrantlara toxunmamağa inandırmaq üçün imkanlar axtarmağa başlaması üçün edilir. Səbəbi də bəllidir. İndi bu ölkələrdə pandemiya səbəbindən işsizlik artıb və miqrantların geri qayıtması sosial gərginliyin artmasına səbəb ola bilər. Bu dövlətlərin problemlərinin qabarmamasına dəstək verən Rusiya bu ölkələrə siyasi təsirini artıra bilər”.\n“Bu qərarın daha çox iqtisadi xarakter daşıdığını düşünürəm. Pandemiya adi ruslara ciddi şəkildə təsir etdi və bir çoxu işsiz qaldı. Başqa sözlə, təcili olaraq onlara iş tapmaq lazımdır.\nBu edilməzsə, sosial gərginlik artacaq. Dövlət Dumasına seçkilərdən, yerli qanunvericilik məclislərindən və bəzi bölgələrdə qubernator seçkilərindən əvvəl belə vəziyyət heç bir şəkildə hakimiyyətə lazım deyil.\nXatırladım ki, seçkilər sentyabr ayında keçiriləcək. Rusiya hakimiyyət orqanlarının hazırkı qərarını bununla izah edə bilərəm”.\nUkraynalı siyasi ekspert, Doktrina Siyasi Araşdırmalar Mərkəzinin rəhbəri Yaroslav Bojko:\n“Bu qərar qismən Dövlət Dumasına seçkilərdən əvvəl Rusiya Federasiyasındakı hakimiyyətin seçki populyarlığını stimullaşdırmaq məqsədi daşıyır. Əslində bu, hakmiyyətə “dostlar-düşmənlər” xəttini davam etdirərək və bir daha Rusiya səlahiyyətlilərinin fikrincə, xarici vətəndaşlardan gələn təhdidlərə diqqət yetirərək, milli kimlik uğrunda mübarizə aparanların görüntüsünü yaratmağa kömək edir.\nİdeoloji baxımdan Rusiyadakı hakim partiya bu və ya digər dərəcədə Rusiya Federasiyasının təcrid olunmasına və ruslar üçün kütləvi mədəniyyətdə qonşu ölkələrdən pul qazanmaq üçün gələn miqrantlarla təcəssüm etdirilən xarici bir təhlükə görüntüsü yaratmağa kömək edir. Antimiqrant əhval-ruhiyyəsi güclü bir hakimiyyət ehtiyacını artırır ki, Kreml də bununla spekulyasiya etmək istəyir”.\nMüəllif: Rauf Orucov 21 Aprel 2021 13:15\n21 Aprel 13:15 Aktual


İyunun 25-dən etibarən Bakı – Füzuli – Bakı şəhərlərarası müntəzəm avtobus marşrutu istifadəyə veriləcək.\nBu barədə iyunun 15-də Rəqəmsal İnkişaf və Nəqliyyat Nazirliyindən məlumat verilib.\nBildirilir ki, reyslər, həftədə bir dəfə olmaqla, şənbə günləri təşkil ediləcək. İlkin mərhələdə sərnişinlər Merdinli kənd məscidi, Füzuli şəhər mərkəzi və Füzuli Beynəlxalq Hava Limanını ziyarət edə biləcəklər. Növbəti mərhələdə isə İbə piri, Qaraməmmədli bulağı, Qarğabazar Karvansaray kompleksi və Dövlətyarlı kəndinə də (Ağıllı kənd) getmək mümkün olacaq. Dini, mədəni və tarixi abidələri ziyarət edərkən vətəndaşları bələdçilər müşayiət edəcəklər.\nBilet satışı onlayn qaydada həyata keçiriləcək. Vətəndaşlar iyunun 17-dən etibarən "www.yolumuzqarabaga.az" portalı vasitəsilə onlayn bilet ala bilərlər. Sərnişinlər gediş və qayıdış biletlərini əvvəlcədən eyni vaxtda sifariş etməlidirlər. Müəyyən imtiyazlı şəxslərə bu istiqamət üzrə pulsuz bilet almaq imkanı yaradılıb. Bu kateqoriyaya müharibə qəhrəmanları, Milli qəhrəmanlar, şəhid ailəsi üzvləri və Qarabağ müharibəsi əlilləri aiddir.\n"Bakı – Füzuli – Bakı şəhərlərarası müntəzəm avtobus marşrutu üzrə sərnişindaşımanı həyata keçirəcək sürücüləri Azərbaycan Respublikasının Minatəmizləmə Agentliyi (ANAMA) mina təhlükəsizliyinə dair təlimlərə cəlb edib və onlara əsas təhlükəsizlik qaydalarına dair Təlimat kitabçaları təqdim olunub.\nSərnişinlərin məlumatlandırılması və təlimatlandırılması üçün avtobuslarda mina təhlükəsizliyi ilə bağlı videoçarxlar nümayiş etdiriləcək. Həmçinin hər bir oturacağın üzərinə mina təhlükəsizliyi ilə bağlı təlimat broşürü yerləşdiriləcək. Daşımaların təhlükəsizliyinin təmin edilməsi məqsədilə avtobusları Daxili İşlər Nazirliyinin yol-patrul xidməti avtomobillərinin ekipajları müşayiət edəcək. Həmçinin avtobuslarda polis əməkdaşlarının olması da nəzərdə tutulub", - deyə məlumatda qeyd olunub.


Mingəçevirdə xüsusi əməliyyat: Müqavimət göstərən şəxs məhv edildi » İnter Press\nMingəçevirdə xüsusi əməliyyat: Müqavimət göstərən şəxs məhv edildi\nBaş Prokurorluq və Daxili İşlər Nazirliyi (DİN) Mingəçevirdə baş verən hadisə ilə bağlı birgə məlumat yayıb.\nDərc edilib: 27 fevral 2020 [13:52]\n“Bu il yanvarın 11-də Bakı şəhər sakini, əvvəllər məhkum olunmuş Anar Ağayev paytaxtın Sabunçu rayonu ərazisində əhalinin sıx toplaşdığı ictimai yerdə üzərində qanunsuz gəzdirdiyi odlu silahdan xuliqanlıq zəminində havaya üç dəfə atəş açaraq hadisə yerindən qaçıb.\nFaktla əlaqədar Cinayət Məcəlləsinin 221.3-cü (xuliqanlıq) və 228.1-ci (qanunsuz olaraq silah əldə etmə, saxlama, daşıma və gəzdirmə) maddələri ilə cinayət işi başlanılaraq, A.Ağayev barəsində axtarış elan olunub.\nFevralın 26-da onun Mingəçevir şəhərindəki gizləndiyi ünvan müəyyən edilib və saxlanılaraq istintaqa cəlb edilməsi məqsədi ilə xüsusi əməliyyat tədbiri keçirilib. Polis əməkdaşlarının təslim olma barədə etdiyi xəbərdarlığa baxmayaraq, A.Ağayev silahlı müqavimət göstərməklə onların və ətrafdakı insanların həyat və sağlamlıqları üçün böyük təhlükə yaradıb.\nƏməliyyat qrupu tərəfindən qanunvericiliklə müəyyən edilmiş qaydada xidməti silah tətbiq edilməklə görülmüş cavab tədbiri ilə Anar Ağayev məhv edilib.\nMeyitin üzərinə və yaşadığı evə keçirilmiş baxış zamanı bir ədəd “PSM” markalı tapança, ona aid səsboğucu, altı ədəd patron, bir ədəd “RQD-5” əl qumbarası və bir ədəd qaz tapançası aşkar olunaraq götürülüb.\nFaktla bağlı Mingəçevir şəhər prokurorluğunda müvafiq araşdırmalar aparılır.\nBaxış sayı: 3554\n9 aprel 2020 [13:53]\n9 aprel 2020 [12:22]


Islam Times - McCain: Ukrayna Rusiyadan özünü müdafiə etmək üçün ABŞ ordusuna ehtiyaclıdır - Print Edition\nMcCain: Ukrayna Rusiyadan özünü müdafiə etmək üçün ABŞ ordusuna ehtiyaclıdır\nIslamtimes , 8 Apr 2014 11:31\nİslamtimes - ABŞ-ın respublikaçı senatoru Con Makkeyn deyib ki, Ukraynanın yeni hökuməti Rusiyadan özünü müdafiə etmək üçün Vaşinqtonun hərbi yardımına ehtiyaclıdır.\nMakkeyn bazar ertəsi günü yaydığı bəyanatda deyib: “Rusiyanın Ukraynaya qarşı daha çox zorakılq riski mövcud olduğu bir müddətdə Obama administrasiyasının Ukrayna hökumətinin hərbi yardım haqqında tələbinə cavab verməməsi böyük nöqsandır.”\nO əlavə edərək deyib: “Hərbi yardım etməklə administrasiya dərk etməlidir ki, o növbəti münaqişlərin yaranma riskinin qarşısını alacaq. Faktiki olaraq əksi də ola bilər: Bu qərar Rusiya prezidenti Vladimir Putinə zəifliyinin növbəti işarəsi kimi gələcək və bu da öz növbəsində onun daha çox zorakılıq etməsinə səbəb olacaq.”\nBazar ertəsi günü ABŞ dövlət departamenti deyib ki, ABŞ dövlət katibi Con Kerri Rusiya xarici işlər naziri Serqey Lavrova Ukrayna münaqişəsi səbəbindən Moskvaya daha çox iqtisadi sanksiya tətbiq edəcəkləri haqqında məlumat verib.\nTelefon danışığında Kerri Lavrova deyib ki, Vaşinqton Ukraynanın şərqində baş verən hadisələri böyük maraqla izləyir.\nDövlət departamentinin sözçüsü Cen Psaki deyib ki, Kerri Rusiyaya açıq şəkildə müraciət edərək Ukraynada separatçı və provakator fəaliyyətlərə son qoymasını tələb edib.\nO deyib: “Dövlət katibi açıq şəkildə xəbərdarlıq edərək bildirib ki, Rusiyanın Ukraynaya qarşı növbəti təcavüzü Moskvaya baha başa oturacaq.”\nAğ Ev həmçinin Rusiyanı Ukraynanın şərqinə müdaxilədə xəbərdar edib.\nAğ Ev sözçüsü Cey Karney deyib ki, əgər Rusiya Ukraynanın şərqinə hərəkət edərsə bu çox ciddi gərginliyə səbəb olacaq.\nXəbərdarlıqlar şərqi Ukraynada yerləşən Donetsk şəhərinin Rusiya yönümlü vətəndaşlarının Kievdən ayrılaraq müstəqillik elan etməsindən və Müstəqil Donetsk Xalq Respublikası yaratmasını elan etdikdən sonra gəldi.\nStory Code: 370901


ABŞ-LA İRAN ARASINDA MİSLİ GÖRÜNMƏMIŞ YUMŞALMA – Azərbaycan Ruznaməsi\nABŞ-LA İRAN ARASINDA MİSLİ GÖRÜNMƏMIŞ YUMŞALMA\nGÖRƏSƏN BU NƏDƏN İRƏLİ GƏLİR\nAzerbaycan-ruznamesi.org virtualaz.org-a istinadən xəbər verir ki, İran rəsmiləri də aprel ayından bəri Vyanada davam edən danışıqlarda tərəqqi əldə edildiyini deyirlər. Ruhani administrasiyasının rəhbəri Mahmud Vaezi deyib ki, Birləşmiş Ştatlar keçmiş prezident Donald Trampın sazişdən çıxması ilə Tehranın üzərinə təkrar qoyulmuş 1000-dən çox sanksiyanın qaldırılmasına prinsipcə razı olub: “Sığorta, neft və daşımalar üzərinə qoyulmuş sanksiyaların tam qaldırılmasına dair razılıq əldə olunub. Hazırda biz qalan sanksiyalardan hansıların nüvə sazişinə, hansıların isə 2015-ci ildən əvvələ aid olduğunu müəyyənləşdiririk”.\nAzerbaycan=ruznamesi.org-dan: Bu informasiyanı oxuyanda adama elə gəlir ki, yeni prezident seçilməsi ilə ABŞ İran münasibətlərindəki gərginlik arxada qalacaq. Amma tam aydındır ki, belə vəziyyət hər iki tərəf üçün sərfəlidir. Biri Amerika təhlükəsi bəhanəsi ilə insanları qorxu içərisində saxlamaq üçün, digəri isə sanksiyalardan qazanmaq məqsədi ilə yenə bu yolu tutacaq. Ona görədə deyilənlərdən çox məntiqə inanmaq lazımdı.\nMAKRONUN ERMƏNİ SEVGİSİ HARADAN QAYNAQLANIR\nSEYİD ƏLİ XAMNEYININ ETNİK MƏNSUBİYYƏTI


“Kəmaləddin Heydərovla ortaq biznesim” – “Əli İnsanov azadlığa buraxılmalıdır” (Müsahibə)\nTarix 24.02.19, 15:00\nAzərbaycan Milli İstiqlal Partiyasının (AMİP) qurucusu və ilk sədri Etibar Məmmədovun demokrat.az saytına müsahibə verib.\n- Xeyr, bu yalandır. Mənim Kəmaləddin Heydərovla əlaqələrimin və ortaq biznesimin olması barədə xəbərlər isə cəfəngiyyatdır. Ancaq bu gün iqtidarda təmsil olunan yüksək vəzifəli adamlarla münasibətlərim var. Hesab edirəm ki, bu qəbahət deyil. Mənim hərəkat yoldaşlarımdan bu gün vəzifələrdə olanları da, hərəkatda olmayıb hakimiyyətdə olanları da var. Bu cür münasibətlərin olmasını qınamaq doğru deyil.\n- Çox istərdim ki, Əli İnsanov tezliklə azadlığa buraxılsın. Çünki bu yaşda insanın həbsdə qalması heç də xoşagələn hal deyil. Digər tərəfdən isə Əli İnsanov həddindən artıq cəzasını çəkib. Tanınmış alimin, yaşlı insanın hələ də həbsdə qalması Azərbaycana hörmət gətirmir.


İmmunitet üçün SUPER-qarışıq. RESEPT » wWw.Qadinlar.Biz ~ Qadınlar Bir Incidir! Populyar Qadın Saytı\nSəs ver: Soyuq fəsillərdə müxtəlif vitaminli qarışıqların istifadəsi çox yaxşı profilaktik effekt verir. Adətən bu qarışıqalara meyvə quruları, limon, portağal, bal, qoz-fındıq daxil edilir.Bu məhsullar orqanizmi bütün ən vacib vitamin və minerallarla təmin edir, immuniteti möhkəmləndirir, orqanizmin virus və infeksiyalara qarşı davamlılığını artırır.Saytımızda bir neçə çox effektli vitaminli qarışıqların reseptləri təqdim olunur. Sizə növbəti çox faydalı qarışığın reseptini təqdim edirik.Digər qarışıqlardan fərqli olaraq onun tərkibinə güclü mikrob və iltihabəleyhinə təsirə malik olar əzvay (aloe) bitkisinin şirəsi daxildir.Qarışığın hazırlanması:1. Aloenin qalın yarpaqları yığılır, şirəsi sıxılır (yarım stəkan alınmalıdır).2. 300 qr qoz, 2 limon (qabıqlı) blenderin köməyi ilə xırdalanır.3. Qozlu-limonlu qarışığa yarım stəkan təbii bal və aloenin şirəsi əlavə olunur, yaxşı qarışdırılır.4. Qarışığı soyuducuda saxlayın və gündə 2 dəfə (səhər və axşam) 1 desert qaşığı olmaqla qəbul edin.Qarışıq çox gözəl profilaktik və müalicəvi təsir edir. ʚɞღ..Sultanım..ღʚɞ\nloading... Balla balqabağın qarışığı. Qaraciyəri və immuniteti möhkəmləndirən təbii va ...\n# 3 Of,If I stretch my hands,do you hold them in your hands,Sir?Oh, do you look at my tearful eyes even once? Onun_Mələyi aloe bitkisi kametologiya da istifade edilir...faydali ve effektlidir...twk


Müharibə davam edir. Növbə Məlahətə çatdı – LUXLİFE.AZ\n“LuxLife”-ın məlumatına görə, publika.az məşhur aktrisa ilə bu qalmaqal ətrafında danışıb:\n– Azərbaycan tamaşaçısına bir müddətdir ki, süpürgəçi obrazında təqdim olunursunuz…\n– (sözümü kəsərək) Süpürgəçi obrazından ələ salaraq danışmaq ayıbdır, aktyorları təhqir etmək deməkdir. Vəfa Fətullayeva uzun illər “Azdrama” və digər teatrlarda xadimə qadınları oynayıb. O, Hökümə Qurbanovanın qızıdır. İsmayıl Osmanlı “7 Oğul istərəm” filmində hamam işçisi obrazındadır. Belə bir cümlənin işlədilməsi aktyor sənətini təhqir etməkdir. Aktyor istər müəllimə olar, istər qatil, istər həkim, istərsə də süpürgəçi rolu canlandıra bilər. Rolları ayırmaq aktyor sənətinə hörmətsizlikdir. Bütün tamaşalarda xidmətçi var.\n– Qalmaqallı obrazınız haqda nə deyərdiniz? Elə sözügedən serial yayımlandığı vaxtlarda da azərbaycanlının niyə bu cür rola dəvət edilməsi barədə qınaqlar səsləndi…\n– Söhbət mənim “1001 gecə” serialında oynadığım xidmətçi obrazından gedirsə, bilməyənlərin nəzərinə çatdırım ki, həmin serial dünyanın 50 ölkəsində tərcümə olunaraq nümayiş olunub. Filmdə mənim obrazım Azərbaycan xanımını alçaltmır, ucaldır. Türkiyədə yaşayan Şəhrəzadın oğlu ölüm ayağındadır. Mərhəmətli qadın isə Türkiyədən deyil, məhz Azərbaycandan gəlir. O serialda Qarabağda ailəsi, övladı şəhid olmuş Azərbaycan qadınını canlandırıram. Filmdə baş qəhrəman özü deyir ki, bu uşağı mən dünyaya gətirsəm də, sən ona həyat verdin. Sonda məndən onların yanında qalıb, ona bacılıq etməyimi xahiş edir. Serialda xidmətçi olaraq qalmıram. Orada Qarabağ şəhidlərindən bəhs olunur, Ulu Öndərimizin görüntüləri əks olunur. Aktyor sənətini təhqir edənlər, gözlərini dörd açıb bütün bunlara oturub diqqətlə baxsınlar. Bizim sənəti təhqir etmək olmaz! Hazırda Argentinada “1001 gecə” serialı tərcümə olunaraq nümayiş olunur. Ermənilər isə orada bu serialın nümayişinin dayandırılması üçün aksiya keçirib. Səbəb isə mənim serialda yaratdığım həmin obrazdır, Qarabağda ailəsi şəhid olmuş qadın obrazı. Məsələyə bu tərəfdən baxmaq lazımdır. Cılız şeyləri qabartmazlar. Nazirimiz Əbülfəz Qarayev, nazir müavinimiz Elçin Əfəndiyev olmaqla hamı mənim gördüyüm işlərdən xəbərdardır.\n– Bir az o işlərdən danışardınız…\n– Türkiyədə 10-dan çox Azərbaycan əsərini repertuardan keçirmişəm. Bu gün Türkiyə səhnəsində Azərbaycan əsərləri mənim sayəmdə oynanılır. Bəxtiyar Vahabzadənin, Elçin Əfəndiyevin “Şekspir” və “Qatil” əsərləri oynanıldı. Əli Həsənov və Sona Vəliyevanın məsləhəti ilə Hüseyn Cavidin “İblis” əsərinin də Türkiyədə səhnəyə qoyulmasına çalışıram. Hazırda bunun üzərində iş gedir. Bu, bilirsiz nə deməkdir? Türkiyə səhnəsində “İblis”i tamaşaya qoymaq kimə qismət olub? İşlərə bu tərəfdən baxın.\n– Niyə seriallarda çox çəkilmirsiniz?\n– Mən serial aktrisası deyiləm. Teatrdan boş qalan zamanlarımı seriala ayıra bilərəm. Mənə də böyük təkliflər gəlir. Amma bunun üçün teatrdan ayrılmalıyam. Mənə milyonlar da versələr, teatrdan kənarda qala bilmərəm. Çünki səhnə insanıyam. 2015-ci ildə “Rotari Teatro Ödülleri”ndə “İlin ən yaxşı rejissoru” mükafatını qazandım. Bunu kim edib indiyə qədər? Bu günlərdə Cəlil Məmmədquluzadənin “Ölülər”, “Dəli yığıncağı” əsərləri, Elçin Əfəndiyevin “Teleskop” əsəri, Mirzə Fətəli Axundovun “Müsyö Jordan və Dərviş Məstəli Şah” əsəri, Həsən Həsənovun “Brüsseldən məktublar” əsərini repertuardan keçirmişəm. Bunları kim edib? Elə bilirsiz birisi gəlir və bunları repertuara salır? Hər əsərin üzərində aylarla işləyirəm. Bu gün deyirəm, İstanbulun ən böyük və ən məşhur teatrında çalışan tək azərbaycanlı aktrisayam. Nə qədər ki, varam, oradayam, Türkiyə səhnəsində Azərbaycan əsərləri oynanılacaq. Buna dəyər versinlər. Yoxsa süpürgəçi… Bu sözlər bizim böyük sənətkarlarımızın ruhuna təhqirdir.\n– Röya sizin Azərbaycanı bəyənməyib getdiyinizi yazıb.\n– Bu nə sözdür? Orada ailə qurmuşam. Ailəm, 2 övladım var. İnsan vətənini sevməyə bilər? Mənim qanımda 3 rəng var. Azərbaycanın bayrağının rəngləri! Vətən sevməyən vətən xainidir. Çox ayıb olsun. Bar verən ağac hər zaman daşlanır.\n– Azərbaycandan Türkiyə səhnəsinə çıxmaq üçün sizə müraciət edənlər olur?\n– Çox olub. Bundan sonra da əlimdən gələni edəcəm. “Mahmud və Məryəm” əsərində Fəxrəddin Manafov oynamışdı. İndiyə qədər ondan danışırlar. Deyirlər ki, necə də böyük aktyordur. Mənə müraciət edən aktyorların hamısını şirkətlərdə qeydiyyatdan keçirmişəm. Amma serial çəkmirəm. Mən serial rejissoru deyiləm. Ancaq müxtəlif teatrlarda tanıdıqlarım istedadlı aktyor və aktrisaları təklif etmişəm, qeydiyyata düşmələrinə yardımçı olmuşam. Türkiyədə tanışlıq yoxdur. Burada güclü rəqabət var.\n– Köməklik üçün müraciət edənlərdən biri də Fərda Xudaverdiyev olub. Bu, düzgün məlumatdır?\n– Düzgün informasiyadır.\n– Amma sizə həsr edilən verilişdə Fərda məsələyə heç bir reaksiya vermədi. Baxmayaraq ki, o, aktyordur. Tamaşaları, yumoristik “stand up”ları, çəkildiyi filmləri var. Yəni aktyor sənətində obrazın böyük-kiçikliyinin fərqi olmadığını bilən insandır. Onunla danışdınız verilişdən sonra?\n– Yox, qətiyyən. Mən səssiz qaldım. Yenə də böyüklük məndə qalsın. Amma mən Fərdadan gözləmirdim. Lütfəli Abdullayev hər zaman balaca rollar oynayıb. Biz ona balaca aktyor deyə bilərik? Vəfa Fətullayeva “Mahnı dağlarda qaldı” filmində xidmətçi rolunu oynayıb. Biz ona zəif aktrisa deyə bilərik?\n– Mətbuatda yayıldı ki, Röyanı sizə tapşıran olub. Məhz bu səbəbdən susursunuz.\n– Yox. Heç vəzifəli adam deyil. Sadəcə ortaq dostumuzdur. Mən də işin böyüdülməsini istəmədim. Bu səbəbdən susdum. Dedi-qodu arasında olmaq istəmirəm. Çünki heç kəsin ünvanına pis söz deməmişəm. Sadəcə səhv başa düşülmüşəm. Bu isə məni çox üzdü. Qoy böyüklük məndə qalsın.\n– Röyanı Türkiyədə məhkəməyə vermək istəmisiniz?\n– Bəli, haqlısınız. Belə bir fikrim oldu. Röyanı Türkiyədə məhkəmə vermək üçün menecerim və vəkilim ilə danışıqlar da apardım. Mənə dedilər ki, əgər məhkəmə işi olacaqsa, qətiyyən heç bir yerdə açıqlama vermə. Sonradan fikirləşdim ki, qoy böyüklük məndə qalsın. O da mənim azərbaycanlımdır. Mənə yaraşmaz.\n– Röya hədə-qorxu da gəldi, dedi “elə eləməsin ki, gəlib onu Türkiyədə tapım”…\n– (Gülür) Mən Bakıdayam. Türkiyəyə gəlməyə ehtiyac yoxdur. Gəlsin… Çox gülünc açıqlamalardır. Xalqımın qarşısında baş əyirəm. Xalq kimin necə olmasına düzgün qiymət verir. Sənət insanı ağzından çıxan sözə diqqət etməlidir. Biz bir sözümüzlə xalqın gözündən düşə bilərik. Hər kəs başını salıb işi ilə məşğul olsa, dedi-qoduya vaxt qalmaz. Türkiyədə 24 saat mənə bəs etmir. Mən çox istəyərəm ki, Röyanın yolları da açıq olsun. Ona kömək etmək əlimdən gəlirsə, bunu da edərəm. Ucuz açıqlamalar mənə görə doğru deyil. Qalmaqal insanı yerin dibinə soxur. Səviyyə insan üçün çox önəmlidir.\nCennifer Lopezin səhnədə şalvarı cırıldı – VİDEO


İtaliya - Azərbaycan münasibətləri yeni mərhələdə - İki sahil\n27 noyabr 2020 16:37 Bütün xəbərlər Haqqımızda Əlaqə\nİtaliya - Azərbaycan münasibətləri yeni mərhələdə\n24 fevral 2020 20:52\nAzərbaycan Respublikasının Prezidenti İlham Əliyevin fevralın 19-da İtaliya Respublikasına dövlət səfəri də bunu bir daha təsdiqlədi ki, iki ölkə arasında münasibətlərin inkişaf dinamikası yüksəkdir və müxtəlif sahələr üzrə əməkdaşlıq əlaqələri daim genişlənir. Digər tərəfdən, bu səfər həm də regional və beynəlxalq münasibətlər baxımından mühüm əhəmiyyət kəsb edir. Azərbaycan ilə İtaliya arasındakı yüksək siyasi dialoq həm indi, həm də gələcək illərdə əlaqələrin daha da şaxələnməsinə, beynəlxalq əhəmiyyətli məsələlərdə səmimi tərəfdaşlığa xidmət edəcək. Səfər çərçivəsində iki dövlət arasında ümumilikdə 28 sənəd imzalandı. Bu sənədlər siyasi, müdafiə, iqtisadi-ticari, energetika, yüksək texnologiyalar, nəqliyyat, infrastruktur, mədəniyyət, elm, turizm, idman, qida təhlükəsizliyi, paytaxtlar səviyyəsində əməkdaşlıq sahələrini əhatə edir. Onlardan 17-si Prezident İlham Əliyev və Baş Nazir Cüzeppe Kontenin iştirakı ilə imzalandı və mübadilə olundu. Digər sənədlər biznes forum çərçivəsində imzalandı. İmzalanmış sənədlər sırasında “Azərbaycan Respublikası ilə İtaliya Respublikası arasında Çoxölçülü Strateji Tərəfdaşlığın gücləndirilməsinə dair Birgə Bəyannamə” müstəsna əhəmiyyət daşıyır. Sənədin bilavasitə Prezident İlham Əliyev və Baş Nazir Cüzeppe Konte tərəfindən imzalanması bu sənədin siyasi yükünü göstərir. Bu, Azərbaycanın digər ölkələrlə, o cümlədən “Böyük Yeddiliyin” və Avropa İttifaqının üzvü olan ölkə ilə imzaladığı ilk sənəddir. Bu sənədlə ölkələrimiz arasında münasibətlər yeni, daha yüksək səviyyəyə qədəm qoyur. Belə ki, tərəflər bir-birini strateji tərəfdaş kimi qəbul etməklə yanaşı, bu strateji tərəfdaşlığın bütün istiqamətlərdə daha da gücləndirilməsi istəyini ortaya qoyurlar.\nAzərbaycan ilə İtaliya arasında siyasi sahədə olduğu kimi, iqtisadi sahədə də əməkdaşlıq uğurla davam edir. Hazırda İtaliya ölkəmizin əsas ticarət tərəfdaşlarından biridir. Şübhəsiz ki, ikitərəfli əlaqələrin inkişafında qarşılıqlı rəsmi səfərlərin əhəmiyyəti mühüm önəm daşıyır. Bunu müstəqillik illərində İtaliyanın Azərbaycan iqtisadiyyatına 530 milyon dollardan çox investisiya yatırması, Azərbaycanın isə İtaliyaya 135 milyon dollardan çox investisiya qoyması faktından da aydın görə bilərik.\nQeyd edək ki, İtaliya dünyanın 7-ci iqtisadiyyatıdır. Qabaqcıl texnoloji yeniliklərə və nou-haulara malik italyan şirkətləri Azərbaycanın neft-qaz və qeyri-neft sektorunda ümumi dəyəri 10 milyard ABŞ dollarından çox olan 300-dən artıq müxtəlif layihələrdə iştirak edirlər. Hazırda Azərbaycanda sənaye, tikinti, ticarət, kənd təsərrüfatı, rabitə, xidmət və digər sahələrdə fəaliyyət göstərən 100-dən çox İtaliya şirkəti qeydiyyata alınıb.\nDigər ikitərəfli əməkdaşlıq sahələrindən bəhs edərkən mədəni-humanitar sahədə son illər həyata keçirilən uğurlu təşəbbüsləri xüsusilə qeyd etmək lazımdır. Bu xüsusda, Azərbaycan Respublikasının Birinci vitse-prezidenti Mehriban xanım Əliyevanın və Heydər Əliyev Fondunun rolu qeyd olunmalıdır. Heydər Əliyev Fondu tərəfindən İtaliyada müxtəlif layihələr reallaşdırılır. Roma şəhərində mədəniyyət abidələrinin bərpası işlərinə Azərbaycan tərəfindən fəal dəstək göstərilir. Mütəmadi əsasda İtaliyada keçirilən Azərbaycan kino və mətbəx festivalları ölkəmizin mədəniyyətinin təbliğinə xidmət edir. İtaliya dövlətinin başçısı tərəfindən 2020-ci ilin İtaliyada “Azərbaycan Mədəniyyəti İli” elan olunması ölkəmizin mədəniyyətinin İtaliyada və Avropada daha geniş kütlələrə çatdırılmasına, xalqlararası təmasların daha da güclənməsinə və Azərbaycan-İtaliya əlaqələrinin daha da genişlənməsinə töhfə verəcək.\nCOVID-19: Fəsadları ağır ola bilər